Lelaki Ini Kongsi Pengalaman Ngeri Diculik Dan Dipukul Separuh Mati Oleh Temannya Sendiri Gara-Gara Bitcoin

Seorang lelaki Singapura menghadapi kejadian ngeri sepanjang hidupnya apabila telah diculik oleh rakan seperniagaannya sendiri.

Menurut Coconuts, Mark Cheng Jin Quan, hadir ke Bangkok untuk membincangkan perniagaan bitcoin yang dicadangkan oleh rakannya yang juga seorang warga Singapura bernama Lee Wei Kim.

Perjalanannya bermula apabila dia dan Lee tiba di Bangkok pada pagi 9 Januari dan mereka memilih untuk menaiki Grab dari lapangan terbang Suvarnabhumi untuk bertemu dengan seseorang.

Beliau bertemu dengan Lee beberapa tahun dahulu, tetapi mereka menjadi semakin rapat bermula tahun lalu apabila Lee mahu mempelajari lebih lanjut mengenai bitcoin.

Semasa perjalanan, mereka berhenti di sebuah stesen minyak di wilayah Chachoengsao untuk membeli makanan dan menggunakan tandas.

Cheng mendakwa bahawa sekumpulan lelaki bertopeng tiba-tiba datang menyerang mereka, lelaki tersebut menutup mata mereka secara paksa dan memasukkan mereka ke dalam kereta.

Beliau turut dipaksa menelan sejumlah cecair yang menyebabkan bibirnya gagal berfungsi seperti biasa.

Sampai di sebuah rumah, kaki dan tangannya diikat, manakala matanya ditutup sepanjang masa.

Cheng memberitahu media bahawa beliau telah dibawa ke empat lokasi berbeza di kawasan hutan dan telah diseksa selama 12 jam.

Semasa diseksa beliau tetap bimbang tentang keselamatan ‘kawannya’ Lee,“saya bertanya kepada penculik itu tentang dia, tetapi tidak ada jawapan.”

Dia mendakwa bahawa penculik tersebut hanya akan berhenti menyeksanya jika dia membayar wang tebusan sebanyak RM2.04 juta.

Cheng walau bagaimanapun memberitahu penculik tersebut bahawa dia tidak mempunyai wang yang cukup dan hanya mampu memindahkan sebanyak RM188,737 kepada mereka.

Tidak berpuas hati dengan alasan Cheng, penculik itu mengacukan pistol ke kepala beliau manakala sebuah lagi pistol diletakkan di dalam mulut Cheng sebelum dia mendengar salah seorang penculik memberitahunya bahawa dia akan dibunuh dan ditanam di dalam hutan ini.

Dalam masa 12 jam beliau ditahan, Cheng berjaya melonggarkan tali yang mengikat pergelangan tangannya.

Tanpa berfikir panjang dia terus menepis pistol yang diacukan ke arahnya dan menumbuk salah seorang penculik sebelum melarikan diri masuk ke dalam hutan.

Dia berjaya melarikan diri sehingga menemui satu jalan utama tetapi gagal menahan kereta yang lalu lalang di sana. Hampir berputus asa, dia akhirnya berjaya meyakinkan seorang penunggang motorsikal untuk membawanya ke balai polis Ongkarak di wilayah Nakhon Nayok, kira-kira sejam setengah dari Bangkok.

Sejurus selepas membuat laporan polis, Lee ditahan di sebuah hotel di Bangkok dan telah dituduh dengan rompakan, menahan orang secara paksa dan serangan fizikal.

Dia mengaku semua tuduhan yang dikenakan ke atasnya.

Polis juga menahan empat suspek lain dan mengumpul semua peralatan yang dikaitkan dengan penculikan di sebuah rumah suspek.

Dilaporkan bahawa Cheng terkejut mengetahui bahawa Lee berada di belakang penculikan ini.

“Saya tidak mengharapkan rakan saya terlibat, saya tidak tahu siapa yang saya boleh percaya sekarang,” katanya.

“Saya tidak fikir saya mahu kembali ke sini (ke Thailand) lagi,” katanya.

Kadang-kadang, kawan boleh jadi musuh dalam selimut dan ada juga kawan yang akan bantu kita jika di dalam kesusahan. Di bawah ini kami kepilkan cerita bagaimana seorang kawan mampu untuk membantu kita cemerlang dalam hidup.

Berkawan Dengan Budak Pandai, Ini Rahsia Kawan Saya Cemerlang Dalam Pelajaran

Lihat Kawan Jepun Bunuh Diri, Sebulan Aku Tidur Tak Tutup Lampu Kerana Trauma

Atlet Malaysia Berhutang Beli iPhone 7, Gagal Bayar Kepada Kawan Seperti Dijanjikan


Lelaki Ini Kongsi Pengalaman Peribadi Rugi 6 Angka Beli Hartanah

Saya pernah rugi enam angka kerana membeli hartanah jenis rumah banglo. Semoga perkongsian saya ini menjadi iktibar kepada orang ramai. Ketika ini, saya sedang menantikan loan pembeli rumah saya diluluskan sehingga saya baru boleh menarik nafas lega.

Kisahnya, tahun 2015 saya beli rumah impian saya bernilai RM1.36 juta di Batu Caves. Untuk pengetahuan, ini merupakan pembelian rumah kedua saya dimana saya berpeluang menerima pembiayaan sebanyak 90%. Kalau saya nak beli rumah lagi, loan ketiga dan seterusnya hanya boleh dapat 70% sahaja.

Masa itu industri hartanah tengah hot. Semua kata market nak boom! Saya tak nak ketinggalan. Ada satu teknik dipanggil compressed loan iaitu beli banyak unit sekaligus dan semua boleh dapat loan 90%. Semua ini dapat dibuat kerana bank tidak tahu itu rumah yang sama atau lain-lain bila kita submit loan kepada banyak bank sekaligus.

Memikirkan yang berpuluh tahun lagi baru boleh settle loan untuk dapatkan semula kuota 90%, saya pun buatlah compressed loan. Beli 3 unit rumah 1.3xx juta! Satu daripadanya terletak di Batu Caves dan dua lagi di Puchong. Salah satunya rumah corner lot yang harganya bernilai RM1.375 juta.

Saya dah buat kajian, kaji tempat, spesifikasi rumah, background developer dan sebagainya sehinggalah saya yakin dengan pembelian saya pada ketika itu. Target saya nak flip dengan profit RM100,000 setiap satu. Namun apakan daya, pasaran hartanah jatuh teruk. Bukan sahaja melibatkan hartanah melebihi nilai RM1 juta dan keatas, malah hartanah bernilai RM500,000 juga payah susah untuk dijual.

Sejak siap pada tahun 2017, saya berusaha jual rumah ini. Agen dan prospek silih berganti sehinggalah minggu lepas terdapat prospek bayar booking. Walau bagaimanapun, saya terpaksa akur dengan harga penjualan sekitar RM1.125 juta sahaja. Rugi memang besar tetapi disebabkan sebab bayar bulan-bulan maka impaknya tidaklah terasa dengan teruk.

Pedih sangat-sangat bila berhutang ni. Income besar pun tak terasa. Saya memang dah serik nak berhutang. Now all is cash only. Tak guna melabur pakai hutang sebab akhirnya bank yang untung. Awak pinjam duit bank pun 15 tahun terawal tu mostly bayar interest bank sahaja.

Saya nak pegang tiga hartanah sahaja selepas ini. Sebuah yang kami duduk ketika ini dan dua lagi rumah-rumah kecil milik isteri di Puncak Alam & Bangi Sentral. Sekarang saya cuba nak jual sebuah rumah di Puchong & Selayang pula. Saya nak kurangkan hutang saya ke paras minimum.

Pengajarannya, jangan mudah percaya ramalan orang dan jangan berhutang bila nak melabur. Kawal risiko anda. Semoga bermanfaat. Kongsikan pengalaman anda sekiranya anda turut melalui situasi yang hampir sama.

Sebelum ini tular isu mengenai keluahan pemaju di Pulau Pinang yang mengalami kemerosotan penjualan berikutan pandemik COVID-19.

Pemaju Risau Pembelian Hartanah Di Pulau Pinang Merosot Kerana COVID-19

3 Jenis Hartanah Di Malaysia Yang Anda Wajib Tahu Sebelum Beli Rumah

Rakyat Malaysia Kuasai Pemilikan Hartanah Mewah Di London


Lelaki Ini Kongsi Pengalaman ‘Prison Date’ Yang Pasti Buat Anda Hargai Kebebasan

Kalau ditanya dimanakah tempat-tempat menarik yang boleh dilawati untuk pasangan bercinta? Pasti ramai yang mencadangkan panggung wayang, kompleks membeli belah terkenal, taman bunga atau banyak lagi.

Tetapi lain pula bagi individu ini yang mencadangkan dating di penjara. Melalui perkongsiannya di Twitter, @nietzrid dan pasangannya telah pergi ke muzium penjara di Bandar Hilir, Melaka dengan bayaran masuk RM 3 sahaja seorang.

Bosan date dekat mall? Pergila prison date dekat muzium penjara Malaysia. Dekat je dgn bandar hilir. RM3 saja bossku satu kepala!

Warning ⚠: tempatnya ada bad vibes. Masuk je terus rasa negative energy 💀 pic.twitter.com/D7W0dAamvJ

Turut dikongsikan pameran yang terdapat di muzium tersebut antaranya hasil kraf tangan, sejarah penjara, pakaian penjara, bilik hukuman gantung serta sel bilik banduan akhir.

Pada masa yang sama, dia juga turut menyarankan supaya mereka yang ingin kesini merasai sendiri pengalaman memegang rotan yang digunakan untuk hukuman sebatan dan boleh cuba beraksi seakan-akan sedang melaksanakan hukuman rotan menggunakan patung yang disediakan.

Walaupun suasana di dalam sel agak menyeramkan, namun apabila melihat ruang sel yang sangat kecil, ia sesuatu yang tidak dapat dibayangkan bagaimana pesalah-pesalah ini melalui kehidupan seharian mereka. Dia dan teman wanitanya menghabiskan masa hampir sejam melawat keseluruhan muzium tersebut.

Menurutnya lagi, muzium tersebut memang sebuah penjara yang pernah dihuni oleh pesalah-pesalah sebelum dijadikan Muzium Penjara kini.

Berikutan perkongsiannya itu, Netizen memberi pelbagai reaksi, ada yang teruja malah ada juga yang tidak mahu menjejakkan kaki ke tempat menyeramkan seperti itu.

Lepas baca thread ni, buat aku lebih yakin tak berani nak masuk muzium penjara melaka ni 😅

— Gojira Rawrr (@adrujaMK) September 1, 2019

This thread needs to get more attention cuz Malaysians perlu tahu perkara2 sebegini jugak. Asyik2 cerita perkauman etc.. sy org melaka tak pernah tau pasal muzium ni. Terima kasih saudara for the info.

— Ms Lissa 🌺 (@Mell_Lissa94) September 2, 2019

— fina (@afrinarozkhaidi) September 1, 2019

Katanya lagi, pengalaman ini benar-benar membuatkan dia rasa bersyukur dengan kebebasan yang dinikmatinya kerana kehidupan di dalam penjara tidaklah begitu indah.

Ini pula untuk anda yang berani. Sanggup atau tidak untuk bermalam dengan mumia di Muzium Xinjiang?

Pengalaman ‘Menyeramkan’ Dan Unik Bermalam Bersama Mumia Di Muzium Xinjiang

Muzium Ini Kumpul Produk Yang Gagal Ciptaan Jenama Terkemuka Dunia

Air Mata Anda Akan Keluar Saat Pasangan Temujanji Pertama Lelaki Ini Membuka Pintu


Lelaki Ini Kongsi Pengalaman Tawan Kem Sekitar Kanchenjunga Dalam 10 Hari

Pendakian gunung bukanlah sesuatu yang mudah, ia memerlukan seseorang individu itu mempunyai ketahanan fizikal dan minda yang tinggi. Baru-baru ini, Hafiz Ithnin atau dikenali di media sosial sebagai Hafiz Shibuya berjaya berbasikal dan mendaki tiga kem induk berhampiran gunung tertinggi India iaitu Gunung Kanchenjunga berketinggian 8,585 meter dari aras laut.

Dalam tempoh sepuluh hari Kem Bikbari kedua paling tersejuk dan tercantik. Suhu malam mencecah -13c. Kem terkahir sebelum ke Chowrikang BC/HMI. #malaysianexplorer #malaysianhikers #seetheworld #journalista #mancave #india

A post shared by  Hafiz Shibuya (@hafiz_shibuya) on Oct 30, 2018 at 10:47am PDT

Jika bertemu dengannya secara bersemuka pasti ramai yang menganggap beliau hanyalah seorang wartawan biasa yang rutinnya menulis dan melaporkan berita kepada khalayak ramai. Di sebalik sisi kerjayanya sebagai seorang wartawan unit rencana Harian Metro, beliau sebenarnya seorang yang aktif melakukan pelbagai aktiviti rekreasi terutama mendaki pelbagai gunung beraltitut tinggi dan mengembara di pelbagai negara yang jarang dilawati.

Untuk makluman anda, ekspedisi yang dinamakan sebagai Ekspedisi Kembara Vertikal India 2018: Misi Malaysia ke Everest 2022 mengambil masa lebih sepuluh hari untuk dimuktamadkan kerana beliau perlu berbasikal sejauh 540 kilometer dan mendaki ke Dzongri Top (4,171 meter), HMI atau Chowrikang (4,380 meter) dan Gochala La Pass (5,100 meter).

alhamdullilah selesai 540km berbasikal dan 10 hari pendakian. Dzongri La pass, HMI BC dan terakhir Kanchenjunga BC 5,100m. terima kasih #Posmalaysia #Pelaburanmara #FGV #avisenaspecialisthospital #kelabjelajahalphinemalaysia menyokong projek kami. nantikan dokumentari penuh…

A post shared by  Hafiz Shibuya (@hafiz_shibuya) on Oct 26, 2018 at 3:11am PDT

Menurut Hafiz, sememangnya bukan mudah untuk berbasikal kembara dalam satu jangka masa yang suntuk sejauh 540 kilometer dan beliau hanya dapat berehat sehari sahaja bagi bersedia mendaki selama 10 hari ke tiga kem induk.

Kata anak kelahiran Johor Bahru itu juga, ketika berbasikal kembara pelbagai pengalaman dilaluinya seperti melalui lebuhraya sibuk dengan kenderaan berat yang dipandu laju dan bermalam di rumah penduduk tempatan yang tidak dikenali.

“Sebenarnya ini adalah kali pertama saya melakukan ekspedisi berbasikal kembara dengan jarak melebihi 100 kilometer kerana idea asalnya adalah untuk mendaki tiga kem induk itu sahaja.

Awan karpet di Zhongri Peak tak menghampakan… #malaysianexplorer #malaysianhikers #journalista #mancave

A post shared by  Hafiz Shibuya (@hafiz_shibuya) on Nov 4, 2018 at 8:02pm PST

“Bagaimanapun, perancangan awal itu berubah kerana saya melihat setiap tahun mendaki sudah menjadi perkara biasa dan tidak pernah mengabungkan aktiviti berbasikal dan mendaki dalam satu ekspedisi,” katanya.

Ekspedisi itu juga adalah sebahagian daripada latihannya sebagai persediaan untuk ke Gunung Everest menjelang 2022. Setiap tahun bermula dua tahun lalu, sekurang-kurangnya dua ekspedisi ke gunung beraltitut tinggi dilakukannya.

Hafiz berkata, ketika melakukan pendakian ke tiga kem induk berkenaan, ia mempunyai cabaran terutama keadaan dingin yang melampau dan tiada perlindungan kecemasan sekiranya pendaki berdepan dengan penyakit akut gunung (AMS).

“Sepanjang 10 hari berada di Taman Negara Kanchenjunga hanya kabus tebal menjadi pemandangan setiap hari dan sudah tentu ia petanda keadaan sekeliling juga sejuk sebenarnya. Setiap pagi apabila kami bangun tidur, air di dalam botol pasti bertukar menjadi ais.

“Selain itu, di sini tidak seperti kawasan pergunungan beraltitut tinggi lain yang mempunyai kelengkapan perubatan dan perkhidmatan helikopter ketika kecemasan. Jadi sekiranya berlaku sebarang kemalangan atau AMS, mangsa akan dibawa turun secara manual,” katanya.

Jelasnya lagi, penunjuk arah ekspedisinya juga memberitahu setiap musim pendakian pasti terdapat kes kematian dalam kalangan pendaki atau porter.

@zueilaa kita pernah bertekak dekat Bikbari kerna sebungkus wet tissue! #malaysianexplorer #seetheworld #malaysianhikers #mancave #journalista

A post shared by  Hafiz Shibuya (@hafiz_shibuya) on Oct 27, 2018 at 12:35am PDT

“Perkara itu juga berlaku di hadapan kami. Pertama semasa dalam perjalanan ke Gochala Pass, seorang wanita dibawa turun menggunakan pengusung kerana AMS dan kedua, seorang porter meninggal dunia pada hari terakhir kami dalam perjalanan turun ke Yuksom.

“AMS ini adalah penyakit disebabkan kekurangan oksigen dan cara terbaik untuk merawatnya adalah pesakit perlu dibawa ke tempat lebih rendah dengan segera,” katanya.

Ekspedisi itu mendapat sokongan syarikat korporat iaitu Pos Malaysia, Pelaburan Mara, Avisena Specialist Hospital dan FGV.

Menariknya, Hafiz sebenarnya sudah memulakan aktiviti mendaki ke gunung beraltitut tinggi sejak 2013. Antara pecapaian terbaiknya dalam aktiviti itu ialah menjadi wartawan Malaysia pertama melengkapkan pendakian ke laluan kem induk paling mencabar dan merbahaya dunia, K2 Base Camp di Pakistan pada tahun lalu.

Selain itu, beliau mendaki ke Kem Induk Everest (EBC) hanya bertemankan seorang penunjuk arah dan melaporkan tragedi gempa bumi di kawasan berkenaan pada tahun 2015.

Ketika ditanya mengenai kepuasan mendaki dan menjadi wartawan, katanya, aktiviti mendaki menjadikan seseorang individu itu lebih berani dan gigih dalam melakukan sesuatu perkara termasuk di dalam kerjaya.

Alhamdullilah Alhamdullilah Alhamdullilah… 16 hari perjalanan ke K2 Base Camp Pakistan – Pendakian Paling Mencabar Dunia. merentas glacier kedua terpanjang dunia, tujuh malam berkhemah di atas glacier, ribut salji di Corcadia, lebih 230km perjalanan. 16 hari tak boleh hubungi dunia luar yg ada cuma fokus pada pendakian. terima kasih semua yg mendoakan. #k2basecamp #journalista #seetheworld #hikers #mountain #mount #malaysiahikers #malaysiaclimbers

A post shared by  Hafiz Shibuya (@hafiz_shibuya) on Sep 10, 2017 at 6:35am PDT

Beliau juga melihat kerjaya wartawan ini memberi peluang untuk berkongsi pengalaman dan maklumat secara meluas mengenai aktiviti mendaki yang kini semakin mendapat tempat dalam kalangan masyarakat kita. Lebih-lebih lagi, mengenai gunung beraltitut tinggi.

Katanya, golongan muda yang bercita-cita menjadi wartawan mereka perlu mempunyai kelebihan tersendiri atau keunikan yang boleh digunakan semasa bekerja.

Malah, kelebihan seperti mampu mendaki gunung berlatitut tinggi atau aktif di dalam sukan ekstrim secara tidak langsung mampu mencerminkan keperibadian individu itu yang berani serta mempunyai kekuatan mental dan fizikal.

“Jangan jadikan hobi sebagai mengisi waktu lapang sahaja dan perlu diterokainya kerana setiap aktiviti berfaedah pasti dapat memberi kesan yang baik dalam kehidupan masing-masing,” katanya.

Hafiz juga aktif mengembara secara backpacking di lebih 35 buah negara antaranya Amerika Syarikat, Pakistan, Negara-negara Balkan, Iceland, Australia, New Zealand dan seluruh seluruh Asia.


Lelaki Ini Kongsi Realiti Kepayahan Menyewa Rumah Di Malaysia

Setiap orang yang pernah menyewa rumah atau bilik pastinya pernah menghadapi kesusahan sepanjang proses. Antara kepayahan yang sering dihadapi ialah deposit yang terlalu tinggi, fasiliti rumah yang kurang memuaskan, kawasan rumah yang kurang sesuai dan pelbagai masalah lain.

Beberapa hari lepas, berdasarkan perkongsian daripada seorang pengguna Twitter yang dikenali sebagai @bhoshaga, beliau menghadapi kepayahan ketika mencarikan bilik sewa untuk adiknya. Dilihat dari Tweet tersebut, jelas kelihatan masalah yang dihadapi oleh beliau agak berbaur perkauman.

So today I called an apartment infront of IMU, and this was our conversation:

Me: hi, I'm looking for a room for my sister

Tweet dimula dengan perbualan diantara dirinya dan seseorang yang diyakini sebagai pemilik rumah yang bertanyakan mengenai jenis kaum dirinya dan adiknya.

Her: oh, Indian ah… How about your sister?

Me: ….(pissed, trying to figure out if she's really dumb)… If I am Indian, I would think my sister is also Indian, wouldn't you agree?

Her: …. oh, we only accept Chinese female

Tweet seterusnya menunjukkan pemilik rumah hanya menerima penyewa berbangsa cina. Namun, beliau tetap mencuba dengan memberitahu kebolehan adikya berbahasa Mandarin kerana menerima pendidikan di sekolah cina. Pemilik nampaknya agak terkejut mengetahui kebolehan tersebut tetapi respon seterusnya masih menunjukkan rasa ragu terhadap dua beradik itu.

Me: so you're saying Indians cannot get a room?

Me: My sister is Indian, but she can speak Chinese, is it still a problem?

Me: So on her birth cert, it's Indian, but she's pretty much Chinese since she speaks, sings and writes in Chinese

Me: also we have the internet, if you know what that is, I mean. So when CA she move in?

Akhirnya, Bhoshaga berputus asa memandangkan pemilik rumah bersikap seolah-olah keterlaluan sehingga sanggup meminta profil adiknya. Perkara ini jelas sekali tidak patut kerana dikira sebagai pencerobohan privasi.

Me: …(completely stunned at how this was going)… That's a violation of privacy, I'm sorry but I don't have an interest anymore. Keep yourself and your room.

Diakhir tweet, Bhoshaga menjelaskan bahawa tujuan Tweet ini dimuatnaik bukanlah untuk menyalahkan mana-mana pihak tetapi hanya untuk menegakkan hak kesamarataan dalam masyarakat berbilang kaum ini.

Sehingga kini, tweet tersebut menerima lebih 8 ribu retweet dan hampir 5 ribu likes daripada orang ramai. Malah di ruangan komen terdapat beberapa pengguna juga memberi pandangan dan pengalaman yang hampir sama.

This is my personal experience tho pic.twitter.com/rES2ajgBsd

— Priya Ranjani (@ipriyaranjani) July 15, 2019

I dont think so sbb lets say cari roommate, aurat kita dgn non muslim ada batas so mybe thts y usually malay akan cari malay je. For house rent mybe sbb ikut keselesaan owner kot. But this one mmg racist la smpi nak tgl fb profile la bagai.

Namun ada beberapa pihak yang mempertikaikan perbualan ini dan mengaitkan dengan kaum lain. Tetapi masih ada segelintir masyarakat yang memberi respon yang rasional dan boleh diterima ramai. Bagaimana pula dengan pandangan anda mengenai perkara ini?


Lelaki Ini Kongsi Sebab Mengapa Anda Dilarang Kutip Duit Di Tempat Yang Mencurigakan

Zaman sudah moden tetapi kita masih lagi mendengar berita ada orang yang terkena ilmu sihir. Hal ini bukanlah baru tetapi sudah sering terjadi dan proses ‘berubat’ memakan masa.

Terbaharu, seorang pengguna Facebook Are Fiq telah berkongsi penemuan duit kertas dan syiling di kawasan rumahnya dimana asal usul wang tersebut tidak diketahui. Menurutnya, setiap kali kumpul dan buang wang tersebut pasti wang itu akan kembali.

Tambahnya, kejadian itu dipercayai dilakukan oleh individu yang cuba melakukan perbuatan khianat terhadapnya. Oleh itu, Are Fiq meminta agar individu tersebut bertaubat dan tidak lagi melakukan perbuatan terkutuk itu.

Malah, Are Fiq juga menasihati masyarakat di luar sana jika terjumpa duit syiling di halaman rumah, di depan rumah, di sebelah kereta dan juga yang tidak ketahui asal usulnya agar tidak mengambilnya.

Menurutnya, perbuatan khianat yang meletakkan sihir pada duit syiling disaluti tanah kubur ini akan mengakibatkan mangsa merana satu badan sehingga boleh menangis kesakitan. Lantaran itu, Are Fiq meminta orang ramai berhati-hati agar tidak terkena sihir seperti ini.

Bismillah,
Saya pun tidak faham apa orang nak buat khianat pada saya atau keluarga, yang saya tahu kalau kumpul duit keliling rumah saya ini memang banyak.

Setiap kali buang mesti ada balik, yang mana cuba nak buat khianat tu insaflah. Saya ini bukannya berniaga juta-juta dan bukan orang senang nak buat macam-macam.

Gambar 1 : dekat compressor aircond luar rumah
Gambar 2 : depan rumah dekat tempat ikan
Gambar 3 : dalam peti surat

Amaran:
Jangan sesekali kutip duit syiling yang anda jumpa di halaman rumah, di depan pintu rumah, disebelah kereta anda dan duit yang anda tidak tahu asal usulnya.

Sebagai contoh anda mahu masuk kereta tiba-tiba ada syiling diatas lantai sebelah kereta anda. Sedangkan semasa anda turun kerata syiling berkenaan tiada disitu.

Contoh yang kedua, anda nak keluar rumah tiba-tiba ternampak syiling dihadapan rumah, jangan terus ambil. Zaman sekarang jika orang mahu sihir datang dengan pelbagai cara.

Akibat khianat daripada sihir syiling yang di saluti tanah kubur akan membuatkan mangsa merana satu badan dan apabila waktu malam akan terasa berdenyut bisa sampai menangis menahan kesakitan.

Berhati-hatilah apabila anda terjumpa sihir seperti ini. Jangan sesekali cuba sentuh sekiranya tiada keyakinan diri dan doa serta pendinding diri.

Sebaliknya, sapulah dan terus buang. Malah, ambil 1 jug air dan 3 biji limau nipis lalu perahkan ke dalam jug air.

Kemudian, ambil segenggam garam kasar, larutkan bersama air dan perahan limau tadi. Lalu, bacakan doa pembatal sihir ini.

Fa-lammâ ‘Alqaw Qâla Muusâ Mâ Ji’tum Bihis-Siḥr; ‘Inna-LLâha Sa-Yubţiluh; ‘In-Na-LLâha Lâ Yuṣ-Liḥu ‘Amalal-Mufsidiin ۝ Wayu-Ḥiqqu-LLâhul-Ḥaqqa Bi-Kalimâ-Tihii Wa Law Karihal-Mujri-Muun ۝ (Ayat 81 – 82) Surah Yunus

Kemudian, siramkan di tempat tapak atau kawasan terletaknya duit syiling yang di jumpai. InsyaAllah dengan izin Allah sihir terbatal.

Perkongsian tersebut mendapat perhatian netizen dan ketika artikel ini ditulis ia telah dikongsikan lebih 10 ribu di Facebook.

Tahukah anda bahawa Ustaz Kazim telah terkena sihir? Klik pautan di bawah untuk ketahui lebih lanjut.

Jumpa Abu Dan Gambar Dibakar Dalam Kotak, Ustaz Kazim Elias Dedah Disihir Punca Kaki Membengkak

Lihat Bagaimana 30 Bomoh Di Indonesia Serang Israel Guna Sihir Dan Roket Ghaib

Tok Bomoh Berusia 25 Tahun Ditangkap Ketika Sedang ‘Ritual’ Sihir


60% CEO Jangka Akan Berlaku Krisis Ekonomi Tahun Hadapan, Ini Apa Yang Anda Perlu Tahu

Lebih 60 peratus ketua pegawai eksekutif (CEO) di seluruh dunia meramalkan kemelesetan ekonomi dalam tempoh 12 hingga 18 bulan akan datang, menurut satu tinjauan yang dikeluarkan minggu lalu seperti yang dilaporkan oleh GTN.

Tinjauan global melibatkan 750 CEO dan pegawai eksekutif tertinggi lain oleh Lembaga Persidangan – sebuah kumpulan ahli perniagaan dan penyelidikan – berkata separuh daripada CEO berpendapat wilayah di mana syarikat mereka beroperasi telah pun mengalami kemelesetan ekonomi.

Lembaga Persidangan berkata KDNK di Eropah setakat ini terus berkembang pada 2022, tetapi satu persoalan besar yang ditanya oleh kumpulan penyelidik dan ahli perniagaan: adakah ia akan terus berkembang?

Lembaga Persidangan melihat salah satu penyumbang terbesar kepada krisis ekonomi dunia adalah perang di antara Rusia dan Ukraine serta kenaikan kos isi rumah.

Yahoo Finance turut melaporkan bahawa khabar angin yang bertiup kencang dalam kalangan CEO di seluruh dunia mengenai situasi ekonomi dunia singgah apabila bank pusat di seluruh dunia membentangkan pelan agresif dengan menaikkan kadar faedah. Di Amerika Syarikat, Rizab Persekutuan pada hari Rabu menaikkan kadar faedah sebanyak 0.75%, terbesar sejak 1994.

Ahli ekonomi di Bank of Amerika Global Research juga menjangkakan bahawa AS bakal terjejas teruk dengan kira-kira 40 peratus akan terjerumus ke dalam krisis ekonomi tahun depan.

Shame on all of them. None of this should be happening.

You can’t shut down an entire economy & break the supply chain, pay people to stay home, then spend trillions, and think it will be ok.

— Rep. Marjorie Taylor Greene🇺🇸 (@RepMTG) June 15, 2022

Selain itu, ahli perniagaan terkemuka termasuk Ketua Pegawai Eksekutif JPMorgan (JPM) Jamie Dimon dan pengasas Tesla (TSLA) Elon Musk telah menyatakan kebimbangan serta  mengambil langkah berjaga-jaga dalam menghadapi krisis ekonomi dunia atau apa yang disebutkan olehnya sebagai masa yang mencabar.

Musk pernah berkata pada 7 Jun lalu bahawa dia mempunyai ‘rasa tidak sedap hati’ mengenai situasi ekonomi terkini. Rasa kurang senang Musk ini hadir pada minggu yang sama Dimon meminta hadirin pada persidangan perniagaan untuk bersiap sedia dengan ‘taufan ekonomi’.

“Lebih baik anda beranikan diri,” kata Dimon kepada penganalisis dan pelabur. “JPMorgan sedang menguatkan diri dan kami akan menjadi sangat konservatif dengan kunci kira-kira kami.”

All the stimulus and all the Fed policy were meant to “save us” from economic pain.

Now we have historic inflation, a market that has given back much of its gains, and we are headed toward recession, if we aren’t smack in the middle of one already.

— Carol Roth (@caroljsroth) June 21, 2022

Selain itu, kesan ekonomi sudah mula terasa sejak awal tahun ini apabila Sri Lanka, negara dengan lebih 21 juta penduduk kini berdepan dengan krisis ekonomi paling teruk pernah dihadapi negara itu.

Dengan kekurangan bekalan minyak, elektrik yang dicatu dan kini sekolah pula ditutup telah memaksa rakyat mereka turun ke jalan raya meminta agar perubahan tampuk pimpinan dilakukan.

Di Pakistan, rakyatnya digesa mengurangkan pengambilan teh bagi mengekalkan situasi ekonomi negara kerana pengimport teh terbesar dunia sedang bergelut dengan inflasi yang melambung tinggi dan nilai rupee yang semakin susut.

Menteri Perancangan dan Pembangunan Persekutuan Pakistan Ahsan Iqbal berkata rakyat Pakistan boleh mengurangkan penggunaan teh mereka sebanyak “satu atau dua cawan” setiap hari. Ini kerana import menambah beban kewangan kerajaan.

Biden accuses reporter who asked about #recession of sounding like Republican politician and then goes on to say recession won’t happen! Who’s this pathological liar kidding? Recession is already here! All economic indicators confirm it as do our wallets! pic.twitter.com/zWpVRRTtBy

— Hank 🇺🇸🗽🦅🇺🇸🗽🦅🇺🇸 (@hankastic1776) June 20, 2022

Negara jiran Indonesia pula baru-baru ini menerusi Presiden mereka, Joko Widodo (Jokowi) berkata, sekitar 60 negara kini mengalami tekanan ekonomi akibat krisis makanan dan tenaga di peringkat global.

“Krisis tenaga, krisis makanan, krisis kewangan telah mula melanda beberapa negara. Terdapat kira-kira 60 negara yang sedang dalam proses menghadapi tekanan akibat hutang, sehingga menekan ekonomi mereka, tiada pertukaran asing, dan memasuki krisis ekonomi, krisis kewangan negara,” katanya.

Di Malaysia pula, Majlis Tindakan Ekonomi Melayu (MTEM) menjangkakan kira-kira 60 peratus rakyat negara ini tiada daya ekonomi jika ditimpa kejutan seperti peningkatan kos sara hidup secara mendadak.

“Biarpun kerajaan menyediakan pelbagai inisiatif namun ia tidak mencukupi untuk menangani kesan kemiskinan pasca COVID-19. Justeru kita mahu kerajaan meluaskan agihan serta menambah bantuan Jabatan Kebajikan Masyarakat (JKM) untuk merangkumi sehingga lima peratus populasi termiskin dan tidak terhad kepada golongan ‘miskin tegar’ semata-mata,” kata Felo Kanan MTEM, Ahmad Yazid Othman.

Krisis ekonomi di Sri Lanka: Diesel habis, elektrik kena catu dan darurat dikuatkuasakan. Rujuk pautan di bawah untuk membaca.

Krisis Ekonomi Di Sri Lanka: Diesel Habis, Elektrik Kena Catu Dan Darurat Dikuatkuasakan

Situasi ‘Orang Makan Orang’ Bakal Terjadi Jika Krisis Makanan Terus Memburuk, Kata Jeremy Clarkson

Greece Kehabisan Wang Tunai Dan Ini Apa Yang Rakyat Malaysia Perlu Tahu


Lelaki Ini Kongsi Tip DIY Dan Itinerari Ke Bangkok 4 Hari 3 Malam Menaiki Keretapi

Sebut sahaja Thailand pasti anda terbayang makanan dan tempat membeli-belah  kerana Thailand boleh dikatakan ‘syurga makanan dan shopping‘. Malah, terdapat banyak destinasi pilihan yang boleh anda lawati seperti Bangkok, Hatyai, Krabi dan banyak lagi.

Tidak lengkap jika anda ke Thailand tetapi tidak berkunjung ke Bangkok kerana Bangkok merupakan jantung negara Thailand, Bangkok juga adalah ibu kota dan bandar terbesar di Thailand. Seorang pengguna Facebook iaitu Kaiser Khairi telah berkongsi tip DIY, itinerari dan kos travel ke Bangkok menggunakan keretapi.

Baca perkongsian tip , itinerari dan kos travel lengkap di bawah:

Hari pertama: Naik ETS dari KL Sentral ke Padang Besar, cop passport. Kemudian, naik shuttle train ke Hatyai. Di Hatyai, boleh ronda-ronda cari makan dan simcard dulu. Kemudian, naik train ke Bangkok dan bermalam dalam train.

Hari Kedua: Sampai di Bangkok waktu tengahari. Cari makan dan check-in hotel. Petang dan malam boleh berjalan-jalan sekitar Bangkok.

Hari Keempat: Balik Malaysia naik flight. Tak larat dah nak layan lagi 28 jam dalam keretapi.

– KTM ETS (KL Sentral ke Padang Besar) : RM76
– Shutte Train (Padang Besar ke Hatyai) : RM10/THB80
– Special Express Train (Hatyai – Bangkok) : RM135/THB1005 (2nd class upper bed)
– Penginapan 2 malam di Bangkok : RM85/pax X 2 malam = RM170
– Flight ticket (Bangkok ke KL) : RM230 normal fare AirAsia
– Pengangkutan di Bangkok : RM100 (Grab/Skytrain/BTS/Tuktuk) anggaran
– Makan minum : RM100 anggaran
Total Damage (anggaran) = RM850++ seorang

– Chatuchak Weekend Market: Buka sabtu dan ahad sahaja. Pasar minggu yang tersangatlah luas.

– Sungai Chao Phraya: Boleh naik feri atau cruise & lihat kesibukan sungai Chao Phraya yang menjadi tulang belakang Thailand.

– Maek Long Railway Market: Pasar atas landasan keretapi. Agak jauh dari bandar Bangkok tapi berbaloi pergi. Naik van dari Bangkok. Moment keretapi lalu tengah-tengah pasar itu memang awesome!

– Stesen Keretapi Hua Lamphong: Stesen keretapi klasik yang dibina tahun 1916. Train dari Hatyai akan berakhir di sini.

– Damnoen Saduak Floating Market: Pasar terapung paling besar dan paling popular tapi agak jauh dari Bangkok. Penuh dengan pelancong.

– Amphawa Floating Market: Tidak jauh dari Maek Long Railway Market. Kurang sibuk dan tidak banyak peniaga atas perahu. Lebih banyak gerai-gerai di tepi sungai.

– Siam Paragon/MBK Centre/Hard Rock Cafe: Shopping district ala-ala Bukit Bintang.

a) Tiket keretapi Thai :
Tiket keretapi boleh dibeli secara online di www.railway.co.th. Pastikan anda membeli tiket yang betul. Check no. train, jenis gerabak, stesen dan waktu. Kalau tersilap, naya.

b) Makanan dalam keretapi :
Dalam train Hatyai ke Bangkok ini tiada menjual makanan yang dijamin halal. Yakin untuk boleh beli coffee sahaja. Jadi, dicadangkan anda bawa bekalan makanan untuk dinner & breakfast. Air panas boleh dibeli di gerabak cafe. Fresh-brewed coffee yang dijual kat cafe train ini memang best. Minum sambil layan view perkampungan Thai.

c) Restoran Halal di Bangkok :
• Yana Restaurant (MBK Center)
• Usman Thai Muslim Food
Dua restoran ini sahaja yang kami sempat pergi. Sangat sedap & tidak sama dengan masakan thai yang kita makan kat Malaysia. Halal street food banyak kat area Pratunam tapi kami tidak sempat ke sana.

d) Wendy Guest House
Penginapan ala-ala backpakers. Bilik memang sempit. Tapi lokasi dia memang dekat dengan BTS station. Dekat juga dengan MBK & Siam Paragon. Jalan kaki dalam 5 minit. Plus, vegetarian breakfast disediakan. So, boleh makanan kenyang-kenyang dulu sebelum memulakan perjalanan. Hotelnya bersih dan murah. Boleh baca review di Tripadvisor.


Lelaki Ini Kongsi Tip Melancong Ke ‘Kota Cinta’ Venice

Kota cinta Venice! Casanova lakonan mendiang Heath Ledger, tahun 2005. Latar belakang cerita itu berdasarkan kota Venice begitu juga cerita ‘The Tourist’ lakonan Johnny Depp dan Angelina Jolie, membuatkan diri ingin melihat sendiri keindahan kota Venice.

Pasti anda tertanya-tanya, apa yang menarik tentang Venice. Di sini saya kongsikan apa yang menarik di Venice beserta gambar:

1) Saya syorkan anda untuk tinggal di Venice Mestre tidak jauh daripada pulau venice, kos yang kami habis sekitar €17 semalam di hostel Anda
*Nota: hostel dalam 500m ke Venice Mestre Train Station

2) Terdapat kedai halal di Venice Mestre, dan jangan terkejut jika ada sijil halal tapi menjual arak kerana itu adalah cara mereka

3) Boleh naik train ke Venice Island sekitar €1.30 sahaja sehala beli di mesin tiket

4) Pada yang datang bersama pasangan, berbelanjalah sikit untuk naik gondola sekitar €80 , untuk mencipta memori bersama. Jika anda kata mahal, penat juga hendak menolak gondola itu menggunakan batang kayu

5) Kena pandai baca selok belok di Google Maps, pasti tidak akan sesat

6) Tiada masalah berkaitan mafia di Venice

7) Kalau lapar boleh beli buah-buahan di supermart atau pasar

8) Ada ‘fish and chips’ depan kedai Hard Rock bertentangan boleh cuba di situ

9) Ambil masa sehari untuk explore  kota Venice ini

10) Jika datang ke Venice, mesti beli baju Hard Rock di sini, kena jalan jauh sedikit ke centre, tetapi jika tidak mahu berjalan dan menaiki feri di depan pintu masuk

11) Sila berhati-hati di Venice kerana terdapat juga kegiatan ‘pickpocket’ di sana, mata perlu fokus.

Memang cantik dan berbaloi untuk ke sini. Harapnya dengan perkongsian ini dapat memudahkan urusan anda jika mahu melancong ke Venice nanti.


Lelaki Ini Kongsi Tip Pembiayaan Pinjaman Kenderaan Yang Ramai Tidak Tahu

Setiap orang sudah pasti bercita-cita untuk memiliki kenderaan sendiri bagi memudahkan anda bergerak untuk aktivti harian. Tetapi anda kena tahu tip and trik supaya pinjaman kenderaan yang anda buat tidak menyukarkan kehidupan di kemudian hari.

Baru-baru ini Tuan Haikal telah membuat bebenang ciapan mengenai tips pinjaman kenderaan yang telah dikongsikan oleh pegawai bank itu sendiri. Anda boleh baca perkongsian beliau seperti di bawah.

2. Kalau kita bayar lebih setiap bulan pun tak beri banyak kesan loan kita

Lebihan itu akan masuk bayaran bulan depan. Tak ada kurang atau diskaun.

— Haikal 🇲🇾 (@haikalhisham_) April 16, 2021

Tambah beliau lagi, anda boleh melangsaikan hutang pinjaman kenderaan anda dengan cepat apabila membuat full settlement.

Anda bukan sahaja dapat menyelesaikan hutang dalam masa yang singkat, bahkan berpeluang untuk mendapatkan rebat daripada pihak bank.

Bila aku Google, ada orang siap buat kalkulator untuk full settlement kereta / pinjaman peribadi.

Boleh check sini : https://t.co/2OwBXkdokD

Tuan Haikal turut berkongsi contoh kiraan rebat dengan menggunakan sebuah laman web kalkulator online.

Jumlah rebat yang akan diperolehi berbeza-beza mengikut tempoh pinjaman, kadar faedah dan jumlah ansuran bank yang anda telah bayar.

Pegawai bank tersebut turut menyatakan tempoh pinjaman yang terbaik untuk mendapatkan kadar pinjaman yang lebih rendah. Ini kerana setiap tahun nilai kereta anda akan jatuh secara drastik

Tambah Tuan Haikal lagi, mentor kewangan beliau turut berkongsi ‘formula kewangan’ untuk memilih kenderaan apa yang sesuai untuk anda miliki mengikut kestabilan kewangan anda.

Perkara ini dititikberatkan supaya markah Debt Service Ratio (DSR) anda dalam keadaan yang baik bagi memudahkan sebarang pinjaman yang anda mahu buat dapat diluluskan dengan mudah oleh pihak bank.

5. Ini extra tips pulak daripada mentor kewangan saya.

Boleh pakai formula ini untuk tahu kereta apa yang sesuai dengan kewangan kita

Harga kereta = pendapatan bulanan x 12 bulan

So kalau gaji 3000, kereta harga 36,000 lah yang sesuai.

Sebabnya ialah untuk pastikan DSR kita elok.

Bank tak tengok CGPA kita dah, dia tengok DSR ni.

Bank akan lihat dengan jumlah hutang kita dan income berapa ratio.

DSR baik, nak buat loan apa pun mudah, terutama loan rumah.

Anda boleh ikuti bebenang ciapan lebih lanjut di sini kerana ramai berpengalaman dalam industri pembiayaan pinjaman kenderaan turut berkongsi tip pada bebenang ciapan tersebut.

Semoga perkongsian ini dapat memudahkan anda berurusan pembiayaan pinjaman kenderaan. Jangan lupa kongsikan artikel ini kepada kenalan anda yang mahu memiliki kenderaan baru juga.

Sekiranya kenderaan anda ‘total lost’, anda boleh dapatkan pampasan insurans untuk selesaikan hutang dengan pihak bank. Klik pautan di bawah untuk baca lebih lanjut.

Perancang Kewangan Kongsi Bagaimana Pampasan Kenderaan ‘Total Loss’ Dikira

Peguam Ini Kongsi Cara Selesaikan Denda Kesalahan Jalan Raya Yang Melibatkan Mahkamah

Mudah Dan Cepat, Gadis Ini Kongsikan Cara Untuk ‘Renew’ Lesen Secara Online


Lelaki Ini Kongsi Tips Diet Turunkan Berat Badan Sebanyak 31kg Dalam 67 Hari

Pelbagai cara yang boleh anda lakukan untuk turun berat badan iaitu dengan bersenam dan amalkan makan makanan yang sihat dan seimbang. Jika anda buat carian di internet, pasti akan jumpa banyak kisah-kisah inspirasi tentang individu berbadan besar yang berkongsi tips mereka berjaya turunkan berat badan.

Terbaharu, seorang pemuda @shmlhzm melalui perkongsiannya di Twitter berkongsi rutin yang diamalkannya sehingga berjaya menyarung seluar saiz XS. Jadi apa agaknya yang beliau buat?

Ini adalah thread bagaimana saya turun 31kg dalam masa 67 hari. pic.twitter.com/ReEvAWtk2o

Menurut thread tersebut, beliau hanya mengamalkan dua benda sahaja iaitu jaga pengambilan kalori dan bersenam setiap hari dan hasilnya beliau berjaya turun 31 kg dalam masa 67 hari.

Kalau dulu nak pakai baju kemeja Seed atau Padini pun kena pilih saiz XL, seluar pula saiz 36. Bukan itu sahaja, nak jejakkan kaki ke butik pakaian terkenal pun segan kerana rasa kurang berkeyakinan diri dan malu dengan saiz badannya.

Menyedari sesuatu perlu dilakukan, beliau mula mengamalkan rutin makan ikut kalori selepas tertarik dengan tips daripada trainer Jillian Michaels dalam sebuah filem The Biggest Loser yang memberi inspirasi untuk beliau kurus. Dalam filem tersebut, peserta makan 1800 kalori sehari tetapi beliau ubah sedikit mengikut kesesuaian dirinya iaitu 1500 kalori sehari memandangkan beliau tidak bersenam seperti peserta dalam rancangan tersebut.

Walaupun berjaya capai cita-citanya untuk kurus, rutin dietnya tidaklah terlalu ketat. Makanan tinggi kalori seperti nasi, makanan segera, dan bergula tetap juga diambil tetapi dalam keadaan terkawal.

Selain itu, beberapa rutin lain yang turut beliau amalkan antaranya menggunakan basikal senaman selama 30 minit hingga ke 40 minit sehari, sit-up 200 kali, crunches 100 kali dan dumbbell lifting. Rutin ini diamalkan selama sejam sahaja pada setiap hari.

Perkongsiannya itu mendapat banyak reaksi positif daripada netizen dan ada yang turut berkongsi telah mengamalkan tips yang sama untuk diet. Malah, ada juga yang mengucapkan tahniah kepada beliau kerana berjaya mendapatkan berat badan ideal.

Congrats bro! I did intermittent fasting for 2 months and lost 13kg already.Currently doing workouts to lose more weight & look fit 😁. I think anyone yang nak jaga calorie intake without much pantang dalam makan can do IF

Calorie counter by fatsecret. I guna ni. So, kita disiplin dlm pemakanan 😅

Thankyou for sharing. I penat nak 'basuh' kawan2 yg diet konon taknak makan malam, seolah makan malam itu berdosa besar. sedangkan sebetulnya jaga kalori intake saja. Kalau makan pukul 3 pagi pun tapi masih terjaga kalorinya, tak ada masalahlah. Sbb tu kalau diet kena ada ilmu.😊

— ElieLilyFazrin ❤ (@ElieLily) September 9, 2019

Walaupun pada mulanya agak mencabar namun hasilnya sangat memuaskan sehingga melebihi ‘target’ yang beliau tetapkan. Beliau hanya aim 65kg tetapi mampu turunkan berat sehingga 59kg. Selepas kejayaanya itu, beliau cuba masuk salah satu butik pakaian terkenal dan tidak sangka mampu pakai saiz XS pula.

Jika anda berusaha pasti anda akan dapat capai apa yang anda inginkan. Klik pautan di bawah untuk lebih banyak kisah diet yang boleh berikan inspirasi kepada anda.

Berat Badan Lelaki Ini Pernah Mencecah 120kg Dan Kini Bakal Sertai IRONMAN Triathlon

Hanya Jalan Kaki Setiap Hari Boleh Kurus? 2 Individu Ini Kongsi Kisah Mereka

Inilah 6 Jadual Makan Dan Diet Saya Selama 3 Bulan Hingga Berjaya Hilang 40 Kg


Lelaki Ini Kongsi Trip Campervan New Zealand Bersama Bayi Lapan Bulan Dan Isteri

New Zealand merupakan antara negara yang akan menyajikan anda kehijauan pemandangan yang indah dan segar. Pasti anda pernah terdetik untuk melancong ke New Zealand bersama keluarga.

Ini merupakan perkongsian saudara Syukri Anas menerusi Facebook Backpackers Buddies Malaysia mengenai roadtrip dia bersama isteri dan anaknya yang berusia 8 bulan ke New Zealand.

Syukri Anas telah memilih motorhome sebagai pengangkutan utama untuk menjelajah New Zealand. Perbelanjaan keseluruhan dari tiket penerbangan, motorhome dan penginapan adalah RM16 ribu.

Mereka telah melancong ke New Zealand dari 12 Jun hingga 22 Jun. Mereka telah memelih untuk menginap di Jucy snooze hotel kerana ia antara hotel yang murah dan convenience berikutan mereka menyediakan dapur, tempat bbq dan ruang khas untuk bersembang serta berkonsepkan backpackers. Baca tip dan itinerari lengkap di bawah:

Hari pertama dan kedua
– Berlepas ke Gold Coast dari KLIA 2
– Tiba di Lapangan Terbang Gold Coast untuk 8 jam transit
– Berlepas ke Christurch
– Tiba di CHC Airport
– Check-in Jucy Snooze Hotel

Hari ketiga
– Bangun dan bersarapan
– Picked-up motorhome
– Pergi supermarket membeli barang dapur
– Bertolak ke Masjid An Noor, Christurch
– Bertolak ke Dunedin Railway Station
– Bermalam di Dunedin Railway Station

Hari keempat
– Melawat Dunedin Railway Station
– Bertolak ke Taiaroa/ Royal Albatross
– Sarapan
– Bergerak ke Anau
– Bermalam di camp site Anau

Hari kelima
– Breakfast
– Bertolak ke Milford Sound
– Menaiki cruise ke Milford Sound
– Lepas tamat Milford cruise, bertolak ke Queenstown
– Parking di Top 10 Holiday Park (50NZD/night)
– Dinner dan tidur

Hari keenam
– Breakfast
– City tour (bungee jumping, gondola, dan luge ride)
– Bertolak ke Wanaka (ambil gambar pokok Wanaka dan church bersejarah berdekatan)
– Bertolak ke Hooker Valley
– Bermalam di White Horse Hill Campground
– Dinner dan tidur

Hari Ketujuh
– Breakfast
– Bertolak ke Arthur’s pass
– Jelajah MT Cook Alphine Salmon
– Bermalam di Porters Lodge
– Dinner dan tidur

Hari kelapan
– Breakfast
– Bergerak ke Christchurch
– Tiba di puncak Mount Hutt
– Tiba di Chamberlain Ford Recreation
– Dinner dan tidur

Hari kesembilan
– Breakfast
– Christchurch city tour
– Tiba Masjid Al Joor
– Check-in Jucy Snooze Hotel
– Pulangkan RV
– Dinner dan tidur

Hari kesepuluh
– Breakfast
– Check-out
– Pulang ke Malaysia, transit di Sydney

Secara amnya, di New Zealand ada 2 jenis campervan yang kita boleh sewa, iaitu self-contained campervan dan non self-contain campervan. Self-contained campervan ada ciri-ciri motorhome yang lengkap seperti tandas, shower, cooking stove, microwave, oven, fridge, heater, dan sinki serta katil.

Terdapat banyak tempat larangan untuk campervan jenis RV ini terutamanya di bandar besar berikutan terlalu banyak aduan daripada penduduk tempatan, jadi penguatkuasa tempatan melarang RV untuk parking merata-rata. Antara tempat yang dibenarkan adalah holiday park dan free campsite. Untuk mendapatkan maklumat mengenai holiday park yang berbayar atau percuma, anda harus memiliki aplikasi ‘Rankers Campers New Zealand’.

Pastikan anda carseat dalam campervan anda. kerana jika masyarakat setempat melihat ada ibu bapa yang memegang anak ketika memandu, mereka akan memberhentikan kenderaan kita dan merampas kunci kereta. Lalu, mereka akan menelefon polis dan akan menasihati kita.

Sila bawa international power socket sebab di sana lain dari Malaysia dan wall socket dalam RV hanya boleh digunakan apabila RV disambungkan pada power supply yang ada di holiday park. Dalam mode biasa, bateri yang ada dalam RV akan digunakan tetapi jangan risau, ada solar untuk recharge semula bateri yang ada dalam RV dan tidak perlu risau jika bateri itu habis. On sahaja mana yang perlu sebab solar akan charge semula bateri tersebut.

Buang bahan sisa kumbahan yang terdapat dalam storage box di dump station yang terdapat di pam minyak. Jangan buang bahan sisa kumbahan merata-rata tempat.

Semoga perkongsian ini dapat dimanfaatkan oleh anda yang ingin ke New Zealand tidak lama lagi.


Lelaki Ini Kongsi Video Khas Persiapan AirAsia Bawa Pulang Rakyat Malaysia Dari Wuhan

Tidak dapat dinafikan bahawa wabak coronavirus yang tular membimbangkan ramai orang. Difahamkan juga, rakyat Malaysia yang berada di Wuhan sebelum ini telah dibawa pulang ke Malaysia melalui penerbangan AirAsia dan telah menjalani pemeriksaan khas setibanya di tanahair.

Terbaharu, sebuah video perjalanan krew penerbangan AirAsia membawa pulang rakyat Malaysia tular di media sosial. Ia menjadi perbualan hangat dalam kalangan netizen.

We left with great motivation, lead by incredible leaders, and a very dynamic set of team. Special thanks to my pregnant wife who is supportive, and the rest of the fam. This will be my last update regarding the Wuhan flight. Disclaimer : These are only snippets of the scenes of the flight.

A post shared by  MAVERICK (@nxdzmi) on Feb 6, 2020 at 9:40pm PST

Menerusi video tersebut, kita dapat lihat situasi persediaan krew-krew penerbangan sebelum membawa pulang rakyat Malaysia. Malah, setiap krew memakai pakaian khas sepanjang operasi tersebut.

Berikutan perkongsian tersebut, rata-rata netizen berterima kasih kepada krew yang terlibat kerana sanggup berdepan risiko tinggi demi membawa pulang rakyat Malaysia.

Alhamdulillah. Much respect🇲🇾Thank you for sharing this heart warming humanitarian act of bravery🇲🇾May The Almighty protect you, you love ones and everyone🇲🇾#nCoV2019

— Shamshida Taharin شمشيدا تاهرين (@Shamshida) February 7, 2020

From deepest of my heart.. Thank you.. Kalian wira tak didendang.. Kirim salam abg dan kawan2 yg membantu bawa pulang kerana berani merisikokan diri sendiri..

— insyikhair (@insyik_) February 7, 2020

thats why i respect those who work as pilot/steward/stewardess and also the doctors/nurse that works in hospitality cause they are more open with danger like in this case! salute 👍🏻

— Fatin Sabrina (@ftnsbrna) February 7, 2020

Inilah ‘unsung hero’ yang ramai tidak tahu, walaupun berdepan risiko yang tinggi tetapi demi tugas masih lagi melakukan ia. Terima kasih buat kesemua krew penerbangan atas usaha dan dedikasi anda.

Baca artikel berkaitan coronavirus di Vocket pada pautan di bawah ini.

3 Cara Lindungi Diri Daripada Wabak Coronavirus Anda Wajib Tahu

KKM Keluarkan Senarai Berita Palsu Mengenai Coronavirus

2 Hari Ubah Suai Bangunan Lama, Hospital Coronavirus Di China Siap Sedia Beroperasi


Lelaki Ini Kongsikan 3 Fasa Hidup Steve Jobs Yang Boleh Dijadikan Pengajaran Buat Para Usahawan

Berbaki satu jam sahaja lagi sebelum Apple akan lancarkan produk baharu. Saya cari ucapan Steve Jobs di Stanford suatu ketika dulu. Pernah baca rakan-rakan bisnes kongsikan maka saya ambil peluang untuk tonton video ini beberapa hari lepas. Dalam ucapan ini, saya bawakan 3 kisah di mana semuanya penuh dgn pengajaran.

Sebelum Jobs lahir, mak sebenar Jobs mahu supaya anaknya dipelihara oleh ibu bapa yang berpendidikan tinggi.

Walau bagaimanapun, ibu angkatnya bukanlah graduan daripada kolej, manakala ayah angkatnya tidak menghabiskan pembelajaran di sekolah menengah. Mak sebenar Jobs tidah mahu tanda tangan adoption form sehinggalah ibu bapa angkatnya berjanji untuk hantar Jobs ke kolej untuk mendapatkan pendidikan tinggi.

17 tahun kemudian, Jobs masuk ke kolej. Mak ayah angkatnya merupakan proletariat iaitu golongan pekerja yang berpendapatan sederhana. Jadi, seluruh simpanan mereka ditumpukan untuk dana perbelanjaan Jobs di kolej.

Selepas 6 bulan belajar, Jobs tak gagal temui tujuan beliau meneruskan pembelajaran. Jobs tidak ada idea mengenai apa yang perlu beliau buat dengan kehidupan. Maka, beliau pilih untuk drop-out dari kolej. Beliau ingat semuanya akan jadi lebih baik selepas drop-out namun perkara sebaliknya berlaku.

Tidur di lantai bilik rakan. Berjalan jauh semata-mata untuk dapatkan makanan yang baik seminggu sekali di rumah ibadat. Reed College yang beliau drop out itu adalah tempat belajar kaligrafi terbaik di Amerika Syarikat. Beliau manfaatkan masa yang ada untuk belajar jenis-jenis tulisan terdiri daripada Serif, Sans Serif serta kombinasi perkataan dan banyak lagi.

Beliau tidak pernah bayang belajar kaligrafi boleh aplikasikan dalam kehidupan. Akan tetapi, 10 tahun kemudian bila beliau dan rakannya bangunkan Macintosh di mana ilmu yang dipelajarinya itu dimanfaatkan dalam pembuatan Mac.

Mac menjadi komputer pertama yang ada seni tipografi yang kemas dan menarik sehingga ditiru Windows.

Jobs nyatakan kita tidak akan boleh menyambungkan titik atau connecting the dots bila kita melihat ke hadapan. Akan tetapi, kita boleh connect the dots dengan melihat semula ke belakang.

Oleh itu, percayailah titik-titik yang akan bersambung pada masa depan kita. Kepercayaan bahawa setiap usaha walaupun kecil, ada sumbangannya dalam menatijahkan hasil yang baik sangat penting supaya kita kekal optimis.

10 tahun Jobs bersama Wozniak, Steve Jobs berjaya bangunkan Apple bermula dari garaj ibu dan bapanya. Mereka bekerja keras sehingga dinilaikan $2 bilion dengan 4,000 pekerja. Ketika masuk usia 30, beliau dipecat daripada syarikatnya.

Mungkin ramai yang tertanya, bagaimana Jobs boleh dipecat daripada syarikat sendiri? Difahamkan semakin Apple berkembang, Jobs melantik seorang yang sangat berbakat untuk bangunkan syarikat bersama beliau. Namun sampai pada satu detik, pelan mereka untuk masa depan berubah di mana mereka berselisih pendapat.

Kemuncaknya apabila lembaga pengarah menyebelahi orang itu dan Jobs secara rasmi dipecat dari Apple. Jobs merasa terkilan dengan keputusan yang diterima. Siapa sahaja yang tidak terkilan dibuang daripada syarikat yang dibangunkan sendiri.

Steve Jobs sedar, beliau cinta apa yang beliau buat dan berbaloi pada beliau untuk bermula semula dari awal. Beliau merasakan dibuang daripada Apple merupakan perkara terbaik yang pernah beliau alami dalam hidup.

“The heaviness of being successful was replaced by the lightness of being a beginner again”, tambah Jobs lagi.

Sepanjang 5 tahun seterusnya, beliau mulakan sebuah syarikat yang dinamakan NeXT, dan sebuah lagi dinamakan Pixar. Lebih besar, beliau jatuh cinta dengan wanita hebat yang akhirnya menjadi isterinya.

Pixar kini menjadi studio animasi yang paling berjaya di dunia menghasilkan pelbagai animasi hebat. Antara filem yang berjaya adalah Toy Story, Inside Out dan Finding Nemo.

NeXT pula dibeli Apple dan teknologi yang dibangunkan di NeXT menjadi sebab kepada kebangkitan Apple hari ini manakala beliau dan Laurene iaitu isterinya membina keluarga bersama.

Pada Jobs, semua ini tak akan berlaku sekiranya beliau tidak dibuang dari Apple. Pengalaman ini beliau sifatkan sebagai awful tasting medicine iaitu ubat yang pahit untuk ditelan tetapi pesakitnya sangat memerlukan.

Kerja yang kita buat, akan memenuhi sebahagian besar hidup kita. Satu cara untuk kita bahagia adalah dengan mempercayai bahawa apa yang kita buat adalah kerja yang hebat. Dan satu-satunya cara untuk buat kerja yang hebat, adalah dengan mencintai apa yang kita lakukan.

Kalau kita masih belum jumpa minat kita, teruskan mencari. Jangan berhenti.
Seperti hubungan yang hebat, apabila tahun bersilih ganti, perjalanan kita akan menjadi lebih baik. It takes time. So keep looking. Don’t settle.

Di usia 17, Jobs terbaca satu petikan yang berbunyi, “If you live each day as if it was your last, someday you’ll most certainly be right”.

Petikan ini mengubah cara Jobs melihat kehidupan. Setiap hari beliau lihat cermin dan bertanya pada dirinya “If today were the last day of my life, would I want to do what I am about to do today?

Apabila jawapannya menjadi “No” untuk masa yang lama, beliau tahu ada perkara yang perlu berubah.

Menyedari bahawa kematian akan datang bila-bila masa telah membantu Jobs membuat pelbagai pilihan yang besar dalam hidup sebab hampir kesemua harapan, kebanggaan, keinginan, ketakutan kerana dimalukan atau gagal, semuanya akan berlalu pergi bila datangnya kematian.

Kesedaran terhadap kematian adalah cara terbaik untuk elakkan kita terperangkap dalam pemikiran bahawa ‘we have something to lose’.

Pada tahun 2007, Jobs didiagnosis dengan kanser dimana terdapat ketumbuhan pada pankreasnya. Jangkaan hidupnya hanya tinggal beberapa bulan sahaja. Doktor minta Jobs balik rumah, beritahu keluarga segala apa yang Jobs nak diorang tahu.

Namun setelah berhadapan dengan pembedahan, Jobs dimaklumkan bahawa beliau menghidap barah pankreas yang boleh dirawat. Sebuah keadaan yang sangat jarang berlaku. Keadaan ini sangat hampir dengan kematian, namun beliau bersyukur kerana berjaya menghadapinya. Jobs akhiri ucapannya di Stanford, dengan membuat beberapa pernyataan.

1. Masa kita terhad, jangan kita bazirkan dalam kehidupan orang lain.

2. Jangan terperangkap dengan dogma di mana kita kena hidup dengan keputusan yang orang lain lakukan.

3. Jangan izinkan kata-kata orang lain menenggelamkan tujahan nurani kita.

4. Paling penting, perlu berani untuk mengikut gerak hati kita.

Di akhir ucapan beliau, Jobs sebutkan “stay hungry, stay foolish”.
Sentiasa jadikan diri kita orang yang lapar dan dahagakan ilmu baharu.
Saya teringat dalam sebuah acara beberapa tahun lepas, salah seorang pembicara sebut mengenai perlunya kita hadirkan diri sebagai gelas kosong ketika menuntut ilmu.

Gelas kosong yang tidak meninggi diri terhadap ilmu yang dipelajari, bahkan berupaya menyerap pengetahuan baharu secara berterusan.

Siapa sangka, salah satu ramalan Steve Jobs berjaya menjadi kenyataan pada tahun ini selepas 31 tahun. Ketahui lebih lanjut dengan klik pautan di bawah.

Ramalan Steve Jobs Pada Tahun 1990 Akhirnya Jadi Kenyataan Pada Hari Ini

Ini Apa Yang Dilakukan Steve Jobs Saat Menerima Kecaman Orang Ramai

Surat Permohonan Kerja Steve Jobs Tahun 1973 Terjual Pada Harga RM684,000


Lelaki Ini Kongsikan 5 Tips Buat Mereka Yang Mahu Ke Mekah Buat Pertama Kali

Allah.. Tak ada tempat di hatiku yang lebih indah daripada rumahMu ini.

TEKNIK PERGI MEKAH BUAT YANG PERTAMA KALI

1. Pasang niat dan kesungguhan untuk pergi. Doa bersungguh-sungguh setiap hari supaya menjadi tetamuNya. Berdoa bersungguh-sungguh ok. Letak target tarikh nya terus.

2. Asingkn duit 30% daripada income dalam satu tabung umrah. Ketepikan dulu niat nak beli kereta, rumah, telefon mahal-mahal, makan sedap-sedap, langsir raya dan sebagainya. Letak target pergi sini dulu (Kejap lagi sy bagitau kenapa).

Kalau income RM2,000, dah RM600 sebulan boleh kumpul. Tak sampai setahun dah cukup. Ikat perut dulu!

3. Bila dah cukup duit, jangan fikir banyak, serah diri bulat-bulat pada Allah dan pergi je. Time tu akan datang banyak gangguan dan cabaran. Time tu la tengah banyak kerja, banyak projek baru masuk, dan macam-macam lagi. Dah set target dan niat, settlekan apa yang di plan dulu. Jangan beralih arah.

4. Dah sampai sini doa lah apa nak doa. Nak naik pangkat ke, nak iphone ke, atau apa sahaja yang korang korbankan dulu untuk pergi ke sini. InsyaAllah Allah akan ganti dengan lebih baik lagi.

5. Doa juga untuk sampai sini lagi setiap tahun. Tapi doa supaya boleh bawak mak ayah sekali ke, keluarga ke atau anak isteri.

6. Setiap duit yang kita belanja kan utk ke sini Allah pasti akan ganti balik. Bila rezeki yang Allah ganti tu masuk balik, jangan beli iphone terkini pulak, simpan untuk pergi lagi tahun depan. Tapi kali ini bawak lah mak ayah pulak.

Bila dah sampai sini, pandai-pandai lah doa utk seumur hidup kita. Boleh plan kan siap-siap sebagaimana yang kita mahukan. InsyaAllah hidup akan lebih baik lepas balik dari sini kalau Allah terima umrah kita. Orang kata umrah yang mabrur.

Tapi jangan lupa tambah lepas doa apa kita nak itu, semoga Allah terima doa kita atau beri lebih baik daripada apa yang kita minta. Sebab Allah lagi mengetahui apa yang terbaik utk kita.

Tapi.. Jangan terpengaruh sangat, Sebab paling penting bukan iphone ke kereta mewah atau rumah besar. Paling penting adalah redha daripada Allah.

Doa sungguh-sungguh supaya Allah redha. Itulah kejayaan yang sebenar-benarnya. Yang dunia-dunia itu hanyalah sekadar tipudaya.

Sangatlah berbaloi untuk korbankn sikit daripada income kita untuk menghadap pencipta kita.


Lelaki Ini Kongsikan 9 Tip Jimatkan Bayaran Cukai Pendapatan 2019

Sedia maklum, cukai pendapatan adalah cukai yang dikenakan ke atas pendapatan daripada penggajian, komisen, kerja lebih masa, elaun, yuran pengarah, dividen, sewa, royalti, pendapatan perniagaan yang diterima oleh individu, syarikat, koperasi, persatuan dan sebagainya pada setiap tahun.

Terbaharu, seorang pengguna Twitter @im_afiqq telah berkongsi cara pelepasan cukai yang anda boleh gunakan. Apa kata baca perkongsian beliau di bawah ini.

Aku baru settle bayar income tax untuk tahun 2019.

Meh aku share 9 CARA SELAMATKAN DUIT ANDA DARI LHDN.

1. Self relief : RM9,000Bila kita decide je nak bayar cukai, kita akan terus dapat self relief sebanyak RM9,000 pic.twitter.com/3eqibPIiLs

Apabila kita buat keputusan untuk bayar cukai, kita akan terus dapat self relief sebanyak RM9,000.

Untuk setiap ibu dan ayah yang berumur lebih 60 tahun dan berpendapatan kurang dari RM24,000 setahun dimana ayah RM1,500 dan ibu RM1,500.

Ini kalau kita belanja wang seperti membeli kerusi roda atau apa sahaja peralatan sokongan asas boleh mengurangkan bayaran cukai kepada Lembaga Hasil Dalam Negeri.

Berbelanja untuk perubatan atau anda boleh lakukan medical check up secara menyeluruh sebanyak RM500 supaya kita dapat kenal pasti jika ada sebarang masalah. Atau untuk pastikan badan kita dalam keadaan sihat. Lebih baik invest pada diri sendiri dari bayar LHDN. Bukan hanya untuk kita, boleh buat untuk pasangan dan juga anak.

Berbelanjalah sedikit duit kita untuk membeli buku, atau mungkin membeli computer (jika perlu). Bagi anda yang suka bersenam, anda boleh mendaftar jadi ahli gymnasium atau perkara paling mudah ialah langgan internet. Ini pun boleh bantu kita mengurangkan cukai peribadi.

Ibarat bertukar akaun sahaja yang ini iaitu dari akaun simpanan kita yang lain ke akaun SSPN. Tidak hilang pun duit itu, malah mungkin boleh digandakan dengan dividend. Simpanan bertambah, cukai pun berkurang.

Bayaran untuk perlindungan diri sendiri lebih baik dari bayar cukai yang terlalu tinggi. Sekurang-kurangnya kita tahu kita dilindungi dan yang bagusnya kita boleh kurangkan cukai dengan bayar secara premium. Atau pun, kita juga boleh menabung dalam KWSP sebagai bekalan hari tua. Yang pasti duit itu tetap kita punya. Apa salahnya, bukan?

Ini pun sejenis simpanan untuk diri sendiri, jadi anda boleh fikir sendiri sama ada mahu tambahkan simpanan atau mahu bayar tax terlalu tinggi.

Bagi mereka yang ingin menyambung pelajaran, samada di peringkat sijil, diploma, degree, master atau PHD serta dalam apa juga bidang termasuk vokasional atau technical boleh gunakan peluang ini.

Baca artikel berkaitan cukai pendapatan di The Vocket pada pautan di bawah ini.

12 Langkah Pemfailan Yang Saya Buat Untuk Cukai Pendapatan

17 Perkara Tentang Cukai Daripada Sudut Pandang Seorang Usahawan.

‘Instafamous’ Tidak Terlepas Daripada Dikenakan Cukai Pendapatan


Lelaki Ini Kongsikan Bagaimana Melawat Raudhah Kawasan Permaidani Hijau

Penulisan ini terhasil dari pengalaman saya yang datang secara solo dan tidak mempunyai mutawif mahupun travel agent ke Madinah. Tip ini sesuai untuk mereka yang ingin melakukan umrah gaya backpackers atau untuk mereka yang ingin menunaikan umrah dan haji.

Secara bahasa, perkataan “Raudhah” bererti taman. Raudhah merupakan salah satu ruangan di dalam Masjid Nabawi yang dijadikan pusat tumpuan jutaan jemaah yang datang berdoa di taman-taman syurga ini. Ia disebut sebagai taman-taman syurga di dalam Hadis Riwayat Bukhari nombor 1196.

Sabda Rasulullah S.A.W., “Antara rumahku dengan mimbarku adalah Raudhah di antara taman-taman surga” (HR. Bukhari no. 1196)

Artikel ini menunjukkan langkah demi langkah dari awal masuk Raudhah hingga keluar semula. Moga bermanfaat.

Untuk memudahkan anda mencari di mana ruangan Raudhah di dalam kawasan Masjid Nabawi yang luas, saya sarankan anda mencari kubah hijau di bahagian hadapan masjid. Untuk pengetahuan anda, kubah hijau itu menandakan ruangan Raudhah dibawahnya. Cuma terdapat satu sahaja kubah hijau di kawasan masjid. Jadi tip ini akan memudahkan pencarian anda.

Apabila sudah berjumpa kawasan hadapan Raudhah, maka bolehlah anda masuk dari pintu bernama Babus Salam.

Ada jemaah yang tidak mengetahui cara untuk ke RAUDHAH di bahagian KARPET HIJAU di kawasan yang dikenali sebagai taman syurga. Disini adalah tempat yang mustajab untuk berdoa.

Saya dapati ada sesetengah jemaah hanya membuat ziarah iaitu masuk dari pintu Babus Salam melalui kawasan hadapan Raudhah dan makam Rasullulah S.A.W, kemudian keluar ke pintu Al Baqi. Ini berlaku kerana Jemaah tidak tahu jalan untuk masuk ke kawasan raudhah karpet hijau.

Untuk masuk ke kawasan Raudhah, saya sarankan selepas anda masuk dari pintu Babus Salam, sila ke kiri dan masuk dari gerbang pertama bagi lelaki muda yang tidak uzur dan masih kuat. Kesemua ada 4 gerbang. Gerbang terakhir adalah kawasan Raudhah.

Bagi OKU ataupun lelaki tua yang agak uzur, boleh merayu di gerbang 2 atau 3 untuk masuk tanpa beratur panjang.

Selepas masuk dari gerbang pertama, bolehlah anda masuk baratur menunggu giliran untuk bermunajat di Raudhah. Saya sarankan anda berzikir atau mengaji al quran sambil menunggu waktu anda dibenarkan masuk.

Perbezaan di antara ruangan RAUDHAH berpermaidani hijau dan ruangan biasa Masjid Nabawi permaidani merah. Raudhah hanya dikira di kawasan berpermaidani hijau.

Apabila pintu dibuka dan kumpulan anda dibenarkan masuk, anda boleh menunaikan solat dua rakaat tanda kesyukuran dan kemudian memulakan doa.

1 kumpulan dalam 10 ke 20 minit diberi peluang bermunajat di dalam Raudhah. Berdoa perkara yang baik-baik kerana anda berada di kawasan doa mustajab.

Setelah anda keluar dari kawasan Raudhah permaidani hijau. Anda akan melalui kawasan makam. Di sini juga terletaknya makam junjungan besar kita, Rasulullah S.A.W dan juga dua khalifah agung iaitu Saidina Abu Bakar R.A dan Saidina Umar R.A.

Anda boleh memberi salam dan membaca doa apabila melalui makam-makam (rujuk buku panduan umrah). Saya selalu berdoa dan berniat ayat ini sebelum keluar dari kawasan makam: “YA Rasullulah semoga ini bukan kali terakhir pertemuan kita, permudahkanlah jalan bagi ku ke sini bertemu mu kembali ya Rasullulah.” Andai saya salah, mohon perbetulkan.

Dan yang terakhir para jemaah akan keluar dari pintu Al Baqi.

Semoga perkongsian kecil ini berguna kelak andai tuan puan akan mengerjakan umrah dan haji. Saya hanya dapat memasuki Raudhah permaidani hijau pada cubaan ke-3. Kali pertama dan kedua hanya dapat melalui untuk ziarah kerana tidak tahu cara memasuki ruang permaidani hijau Raudhah.

Saya datang ke Madinah secara solo dan tidak mempunyai mutawif atau travel agent. Hasil perkenalan dengan para jemaah di sini, saya dapati ada sesetengah jemaah tidak mengambil peluang berdoa di tempat yang mustajab ini. Jadi, saya kongsikan pengalaman ini agar anda tahu bagaimana cara melawat Raudhah ini.

Idham Hanafi
Ramadhan ke-8
RAUDHAH MADINAH


Makanan Barat Sedap Tapi 62 Makanan Tempatan Ini Akan Buatkan Anda Menggigil (SFW)

Daripada tomyam yang sedap dan pedas sehingga ke cempedak goreng, kami pasti ada sesuatu yang menjadi kegemaran anda daripada pilihan makanan tempatan di bawah, tidak kira apa saja selera anda…

Pelajar pelajar UiTM Shah Alam mesti kenal dengan ABC Fradoo Shah Alam. Terbaik

ABC kelapa. Pekena waktu panas memang sedap

Aiskrim calong, selalu dapat jumpa di taman permainan. tak tahu kenapa orang panggi calong. Any idea?

Aiskrim gula apong Sarawak. Kami belum pernah makan

Aiskrim kelapa Kelantan. Ini pun kami belum makan

Waffle coklat melayu aka apam balik coklat

Ayam masak merah, all time favorite. Boleh jumpa masa kenduri

Ayam percik, juga terkenal ketika bulan puasa

Sekali sekala makan bubur lambuk pun sedap

Burger giant, untuk penggemar lemak tepu

Cempedak goreng ini kami tengok pun dah terliur

Cendol, orang ramai sanggup beratur panjang untuk semangkuk cendol

Orang Melaka selalu bangga dengan coconut shake klebang

Gearbox Johor. Yang ada penyakit darah tinggi boleh bawa bersabar

Tengah trending sekarang, goreng pisang cheese

Jagung bakar, paling mudah nak jumpa di pasar malam

Paling banyak banyak jus, jus mangga paling power

Keropok lekor dan cheese tapi kami tetap suka sos asal

Ketam dan coconut milk. Kolestrol tinggi

Ketam panggang. Boleh cuba bakar sendiri

Kuih seri muka. Makan ini berseri muka setiap hari. Tipu saja

Kuih tepung pelita, kuih kegemaran kami. Setalam pun boleh habis

Lontong, salah satu menu popular semasa hari raya

Man burger kukus lava. Sos dia macam lava

Adik beradik mee bandung iaitu mee rebus

Yang ni terbaik, mee sotong penang. Pi penang kena try

Kami pernah makan sekali di mee tarik warisan sungai besi, rating 6/10

Nasi dagang Terengganu. Lama dah kami tak makan ini

Nasi goreng kampung. Nasi kegemaran para pelajar universiti

Pi penang jangan lupa pekena Nasi Kandar Penang

Pisang cheese lagi. Dalam 10 km jalan boleh jumpa 10 gerai jual goreng pisang cheese

Putu bambu ni boleh tahan sedap dan murah

Putu piring. Tiada kaitan dengan piring Astro

Aiskrim RM2. Boleh dijumpai di Rantau Panjang dan Pasar Siti Khadijah, Kelantan

Roti jala, cicah dengan kari kambing..pergh

Siput sedut, orang kata makan dekat rumah baru feeling nak sedut sedut. Tak ada orang pandang pandang

Sotong bakar, lapar terus kami tengok gambar ini

Teh tarik madu ais, buih dia mengalahkan buih sabun basuh baju

Sudah rasa lapar belum selepas melihat gambar gambar ini? Kami sudah dan mahu cari makanan tengahari cepat hari ini. Tak tahan..


Lelaki Ini Kongsikan Bagaimana Rakannya Berjaya Buka Kedai Runcit Dengan Hanya Bermodalkan RM2,000

Semalam saya minum air dengan kawan saya. Beliau merupakan tauke besar dalam bidang peruncitan. Saya banyak belajar daripada beliau bagaimana untuk berniaga barangan runcit serta barangan keperluan.

Namun yang menariknya, beliau menceritakan kepada saya bagaimana beliau ikut apa yang puan guru ajarkan di media sosial di mana sekiranya hendak memulakan perniagaan, mulakan dengan modal RM2,000 sahaja.

Kenapa saya nak cerita benda ini sebab maklumlah sekarang ini dengar kata duit KWSP dah boleh buat keluar RM10,000 secara one-off. Maka, saya nak cerita moga-moga anda boleh cuba buat.

Apa yang menariknya cerita beliau semalam, beliau mula berniaga runcit dengan modal RM2,000 sahaja. Beliau buat apa yang beliau baca pasal puan guru katakan. Namun beliau tidak buat seorang diri. Sebaliknya, beliau memilih berkongsi bisnes bersama rakan beliau.

Beliau bincang dengan kawannya untuk memulakan perniagaan dengan modal RM2,000 seorang. Maka dikumpulkan modal tiga individu ini menjadi RM6,000.

Apabila berjaya mengumpul RM6,000 beliau pergi ke Pulau Pinang untuk membeli bawang. Ini cerita 2 atau 3 tahun lepas sebelum harga bawang meningkat lagi. Mengetahui bawang merupakan barangan keperluan, maka beliau mulakan dengan berniaga bawang.

Beliau pergi Pulau Pinang mencari tauke bawang dan beliau borong dengan modal RM5,000. Baki RM1,000 beliau simpan. Balik Kelantan mereka bertiga mula masuk ke kedai-kedai runcit Melayu yang kecil-kecil. Sebabnya kalau masuk kedai runcit besar mereka mahu hutang. Dalam erti kata lain, mereka tidak mahu memberi hutang kerana bakal menggangu aliran tunai.

Seterusnya mereka jual sampailah habis. Alhamdulillah daripada situ mereka pusing duit bermula dengan modal RM2,000 seorang itu.

Sekarang mereka bertiga dah ada kedai masing-masing. Mereka kongsi pelanggan yang sama. Cuma mereka berniaga sendiri-sendiri sahaja.

Nak diceritakan bagaimana dengan modal RM2,000 boleh pusing dan menjadikan mereka ada duit sampai boleh buka kedai sendiri dan tauke-tauke itu dah mula bagi kredit kepda mereka untuk besarkan lagi perniagaan mereka.

Sekarang kalau ada duit KWSP itu jangan cepat mahu buka kedai dan melabur dalam apa-apa money game. Belajar berniaga kecil-kecil jika betul mahu jalankan bisnes.

Sebelum ini, Kuala Lumpur telah diumumkan sebagai ‘wilayah bebas berniaga’. Turut dikongsikan, kisah lelaki OKU yang mengalami masalah pertuturan yang berniaga dan stream di Facebook Live.

Kuala Lumpur Sebagai ‘Wilayah Bebas Berniaga’ Mulai Ahad Ini

Masalah Pertuturan Tidak Halang Lelaki OKU Ini Berniaga Dan ‘Stream’ Di Facebook Live

‘Memang Kedai Cuma Tidak Berniaga’- Pemilik Dapur Disangka Kedai Makan Cerita Kisah Sebenar Kejadian Tular


Lelaki Ini Kongsikan Cara Untuk Dapatkan Semula Akaun Google Yang Telah Digodam

Salah satu mimpi ngeri buat pengguna Google di luar sana adalah akaun e-mel digodam. Namun bukan semua orang mengetahui cara sebenar untuk mendapatkan semula akaun Google yang digodam malahan terdapat kes wang di dalam akaun bank yang turut dibelanjakan secara senyap.

Menerusi akaun TikTok @asrulala, beliau telah berkongsi cara mendapatkan semula akaun Google yang telah digodam daripadanya. Difahamkan akaun Google miliknya telah digodam dan wang sejumlah besar wang yang telah dicuri. Boleh ikuti tutorial di bawah untuk mengetahui lebih lanjut.

1. Kunjungi ke portal www.search.google.com. Dengan mengakses portal ini, Google akan mula mengesan penggunaan e-mel tersebut termasuklah dalam mengesan pemilik sebenar akaun tersebut dan dari peranti manakah yang diakses.

2. Kemudian, Google bakal minta anda untuk mendapatkan semula akaun e-mel menerusi prosedur recovery email . Di sini, akaun e-mel anda bakal dikunci secara automatik kerana dikesan mempunyai aktiviti abnormal daripada peranti yang tidak dikenali mengakses akaun tersebut.

Selepas itu, anda perlu memasukkan e-mel kedua iaitu recovery email yang telah ditetapkan sebelum ini untuk tujuan pengesahan bahawa anda adalah pemilik sebenar akaun yang digodam. Kod sekuriti bakal diberikan kepada anda lalu masukkan kod tersebut pada ruangan yang disediakan.

3. Masukkan kata laluan baharu seperti yang dipinta oleh pihak Google. Anda sebaiknya menukar kata laluan baharu secepat mungkin agar akses kepada e-mel tersebut dapat disekat daripada penggodam.

4. Pada proses berikutnya, anda diminta untuk membuat tetapan pengesahan dua faktor baharu pada akaun Gmail terbabit. Ini termasuklah memasukkan maklumat sekuriti serta nombor telefon peribadi untuk tujuan pengesahan sebagai pemilik akaun sebenar.

5. Anda menetapkan semula lapan angka sekuriti untuk tujuan mendapatkan semula akaun pada masa kelak sekiranya berlaku penggodaman lagi. Kini anda sudah selesai mendapatkan semula akaun Gmail yang telah digodam itu.

Sebagai langkah berjaga pula, anda disarankan untuk menjadikan telefon pintar sebagai kunci sekuriti untuk recovery. Jadi, akaun Google anda hanya boleh diakses dengan peranti yang sudah ditetapkan sebagai kunci sekuriti sahaja.

6. Akhir sekali, anda perlu membuat tuntutan bagi transaksi yang tidak sah. Anda perlu berurusan dengan pihak Google berhubung isu tersebut dan berpeluang mendapatkan semula kerana wang tersebut masih dikira sebagai floating.

Untuk makluman, beliau juga mengingatkan anda untuk menghubungi pihak bank untuk menyahaktifkan kad bank yang dipautkan pada akaun Gmail sekiranya berlaku transaksi yang tidak sah. Maklumkan juga kepada rakan sekerja berkenaan akaun yang digodam agar mereka tidak ditipu oleh penggodam.

Di samping itu, anda batalkan pautan sebarang kaitan termasuklah kaedah pembayaran, aplikasi dan sebagainya daripada akaun Gmail tersebut. Hal ini kerana mahu memastikan si penggodam tidak boleh mengakses kesemua maklumat sulit atau wang daripada akaun Gmail itu.

GOOGLE ACCOUNT KENA HACK? ini experience aku bagaimana aq dapatkan semula account tu, 12 jam yang mengdebarkan #google

♬ original sound – Asrul Lala – Asrul Lala

Diharapkan dengan tutorial ini dapat memudahkan anda dalam mendapatkan semula akaun Gmail yang telah digodam. Anda diingatkan untuk menetapkan akaun email recovery dan juga menjadikan telefon pintar utama sebagai kunci sekuriti untuk tujuan mendapatkan semula akaun Gmail dengan lebih efektif.


Lelaki Ini Kongsikan Cara Untuk Membezakan Antara Stress, Depresi Dan Depresi Klinikal Yang Anda Perlu Tahu

Adakah stress dan depresi itu merupakan satu perkara yang sama? Tidak! Kebanyakkan masyarakat hari ini menganggap stress itu adalah depresi. Ada yang cuma mengalami stress biasa tetapi mengaku bahawa mereka mengalami depresi.

Stress, depresi dan depresi klinikal tidak boleh disamakan kerana penyelesaian setiap daripadanya adalah berbeza. Masyarakat perlu kenal dan bezakan tiga golongan ini, kita tidak akan mampu jadi support system yang berkesan. Kita akan gagal jadi sebahagian dari komuniti yang ikhlas untuk membantu.

Berikut merupakan perkongsian yang ditulis oleh saudara Najmi Nawawi di akaun Facebooknya.

Kita semua setuju bahawa ini ialah lumrah manusia untuk stress atau rasa tertekan. Tertekan dengan kepenatan tempat kerja, tertekan dengan hubungan sosial, tertekan dengan kewangan dan sebagainya.

Mereka yang tertekan ini sesuai dinasihatkan untuk beristighfar, untuk bagun solat malam, sebab tidak dinafikan dengan mengingatiNya hati manusia akan tenang. Manusia perlu sentiasa diingatkan untuk kembali pada penciptanya saat menghadapi saat-saat sukar.

Ya itu ialah untuk mereka yang stress atau kita panggil tertekan dengan dugaan hidup. Tidak salah untuk saling menasihati sedemikian. Akal masih waras dan mereka memang memerlukan nasihat sebegitu.

Kedua ialah golongan yang diagnosis diri sendiri ada Depresi.

Namun yang sebenarnya, mereka tidak disahkan secara klinikal. Pertama sekali kita perlu bersyukur kerana wujudnya kesedaran atau awareness berkaitan depresi yang semakin meningkat dalam kalangan netizen.

Disebabkan itu, ramai orang boleh belajar tentang tanda-tanda depresi. Ramai orang kenal apa itu depresi. Cuma yang menjadi masalah ialah mereka yang diagnosis diri sendiri. Umpama satu wabak pula, apabila ramai-ramai mengaku ada depresi.

Ianya bukanlah salah, tetapi tolong dapatkan pengesahan psikiatri. Kita mahukan rawatan terbaik untuk diri kita kan? Kita perlu tahu apa kondisi sebenar kita dan rawatan yang perlu diambil. Takut nanti, kita salah diagnosis diri sendiri.

Takut nanti, sebenarnya kita hanya stress biasa, tetapi kita fikir kita ada depresi. Boleh memburukkan lagi keadaan diri kita sebenarnya. Stress dan depresi adalah dua perkara yang berbeza.

Sebab itu kadang-kadang kita boleh jumpa orang yang mengaku ada depresi dan mengaku sudah jadi depresi survivor dengan mudah seperti dengan berzikir dan mengingati tuhan sahaja.

“Ala akak dulu depress juga, tetapi akak kuatkan iman, akak mengaji, akak bangun solat malam akak boleh pulih. Sebab itu akak nasihatkan… bla… bla…”

Ya memang betul boleh pulih, sebab orang seperti ini hanya menghadapi stress biasa. Tetapi dia diagnosis diri sendiri konon ada depresi. Tidak pernah jumpa psikiatri pun. Golongan yang begini pun bahaya juga, dia boleh bawa salah faham terhadap apa itu dunia depresi klinikal yang sebenarnya.

Ketiga inilah pula golongan Depresi Klinikal.

Mereka inilah pejuang depresi, iaitu pejuang kepada mental illness yang sebenar. Mereka inilah yang sentiasa mendapat tuduhan, cacian, judgement dan blame dari orang ramai.

Sedangkan mereka inilah yang sentiasa berjumpa dengan psikiatri untuk dapatkan nasihat secara profesional, dapatkan ubatan mengikut penilaian psikiatri.

Mereka inilah yang tahu penderitaan dunia anxiety, bipolar, boderline personality disorder, panic attack, cyclothymic, hallucinations, delusion, schizophrenia, PTSD, PPD, MDD dan banyak lagi kalau nak listkan di sini.

Aku suka gelar mereka sebagai pejuang depresi, sebab mereka ialah pejuang yang berperang dengan otak sendiri.

Apabila kita faham depresi dari sudut klinikal kita akan faham kenapa pejuang depresi ini tidak suka dapat tuduhan kurang iman, jauh dari Allah, tinggal solat dan sebagainya.

Kerana mereka ini tidak kurang hebat juga dari sudut amalnya. Mereka solat sentiasa menangis memohon pertolongan Allah. Mereka ini memang sentiasa berzikir bahkan solat malam itu semua, mereka memang buat. Sebagai individu muslim, memang mereka hidup bertuhan.

Tetapi ini ialah sakit klinikal. Fahami bahawa ianya klinikal. Bukan sebab tak solat. Samalah macam organ lain dalam badan. Jantung sakit, kita bagi ubat. Buah pinggang sakit, kita bagi makan ubat. Kalau otak sakit? Sama la juga kita bagi makan ubat.

Support mereka dengan bertanya soalan yang sesuai. Seperti bertanya, makan ubat belum? Ubat apa yang ambil? Biasa pergi dapatkan khidmat psikiatri dekat mana? Dosage ubat makin turun ke atau naik? Depresi jenis apa yang dia alami?

Bukannya dengan soalan seperti, kau mesti tak kuat iman kan? Kau mesti tak solat kan? Kau mesti lama tak baca al Quran kan? Kau mesti tak maafkan orang kan? Kau mesti suka bersangka buruk kan? Kau tak tengok orang lain lagi susah dari kau?

Apakah ini semua. Kenapa begitu judgemental dan tidak adil. Janganlah begitu kawan-kawanku sayang.

Otak pun organ manusia yang boleh sakit sama seperti organ lain. Berlaku adil pada pejuang depresi. Sepertimana kau berlaku adil kepada pejuang sakit jantung, buah pinggang dan sebagainya.

Harap dapat jelaslah perbezaanya ya kawan.

Doktor ini kongsi perkara yang anda boleh lakukan sekiranya berdepan dengan tekanan. Klik pautan di bawah untuk bacaan lanjut.

Doktor Kongsi Perkara Yang Anda Sepatutnya Buat Sekiranya Berdepan Tekanan

‘Post Travel Depression’, Sisi Gelap Yang Aku Lalui Selepas Berhenti Menjadi Nomad

Depresi Sewaktu Belajar Di Luar Negara, Hakikat Yang Tak Ramai Mahu Kongsikan


Lelaki Ini Kongsikan Itinerari Ke 9 Negara Eastern Europe Dan Balkan Dengan Bajet RM7,979

Pada permulaan tahun 2020 ini pastinya ada daripada anda yang sudah merancang untuk ke beberapa buah negara untuk melancong. Tipulah jika anda tidak teringin untuk ke Eropah, bukan?

Terbaharu, seorang pengguna Twitter @cieutnizar telah berkongsi itinerari beliau ke Eropah dan Balkan selama 19 hari. Menarik, bukan? Baca perkongsian beliau di bawah ini.

💶Kos:Penerbangan: RM 2,878Pengangkutan: RM 1,506.91Penginapan: RM 747.48Travel Insurance: RM 136.07Makanan: RM 80Simcard: RM 80Hot Air Ballon: RM 551 / 120€Duit poket: RM 2000 / 431 €

💸KESELURUHAN: RM 7,979.46 pic.twitter.com/lnWcJUhC7X

Menerusi perkongsian beliau, bajet keseluruhan beliau untuk trip ini adalah RM7,979.46 sahaja dimana termasuk tiket penerbangan, insurans, makanan, penginapan, simkad, attraction, pengangkutan dan duit poket.

Di bawah ini pula adalah itinerari basic yang beliau gunakan sepanjang perjalanan beliau.

Sudah lihat itinerari dan kos keseluruhan trip? Apa kata lihat pula gambar-gambar beliau sepanjang beliau melancong.

Plitvice Lakes, Croatia pic.twitter.com/UEk1pya51D

Blagaj & Mostar, Bosnia and Herzegovina pic.twitter.com/gHC8T8AaCH

Kotor & Perast, Montenegro pic.twitter.com/UK88Vxiql2

Selepas melihat gambar-gambar yang ‘awesome’ ini pastinya membuat anda teruja untuk menjelajah Eropah dan Balkan. Anda pasti sudah tahu anda ingin ke mana tahun ini.

Tidak rasa ingin ke Eropah? Jangan risau, kami senaraikan beberapa negara lain yang anda mungkin berminat untuk kunjungi pada pautan di bawah ini.

Itinerari Dan Tip Ke Hatyai Dan Songkhla Hanya Dengan Bajet RM200

5 Lokasi ‘Hidden Gem’ Di Pulau Jeju Yang Ramai Tidak Tahu

Lihat Tip Dan Itinerari Penuh Ke Lake Toba,Indonesia Dengan Budget RM500


Lelaki Ini Kongsikan Jangkaan Susut Nilai Proton X50 Selepas Lima Tahun Penggunaan

Biasa kita hanya dengar orang cakap sahaja rugi beli kereta baru. Cuba kita kira.
Ada beberapa cara kira susut nilai. Yang mudah ialah straight line method sebab susut nilai sama setiap tahun.

Akan tetapi, lebih logik jika kita guna sum of the years digit method, maksudnya susut nilai lebih banyak pada tahun-tahun terawal. Disebabkan X50 ni baru sahaja dilancarkan, kita ambil contoh ‘abang’ model ini iaitu Proton X70.

Harga baru : RM110,000
Harga lepas 2 tahun : RM78,800
Susut nilai 2 tahun : – RM31,200 (-28%)
Anggaran harga lepas 5 tahun : RM45,000 – RM54,000

Harga baru : RM104,000
Harga lepas 2 tahun : RM75,000
Susut nilai 2 tahun : – RM29,000 (-28%)
Anggaran harga lepas 5 tahun : RM42,000 – RM51,000

Walaupun anggaran harga susut nilai ni tidaklah betul-betul tepat, akan tetapi jumlahnya tidak akan berbeza banyak. Apa yang pembeli perlu tahu apabila membeli kereta baharu adalah susut nilai kenderaan juga perlu diambil kira.

Perkongsian saya ini lebih fokus pada susut nilai. Bukan tentang beli kereta baru lebih tidak memeningkan kepala, isu waranti dan sebagainya. Perbandingan di atas hanyalah anggaran dan contoh.

1. Kiraan di atas tak ambil kira lagi ‘interest’ yang perlu dibayar selama 5 tahun.
2. Nilai harga second tu hanya rujukan di Mudah dan portal jualan. Tak melambangkan nilai sebenar.
3. Walaupun kereta susut nilai, kereta masih lagi keperluan bagi sesetengan orang.
4. Ni hanya pendapat peribadi penulis, segala perkiraan tiada kena mengena dengan mana-mana pihak.

Ketahui lebih lanjut mengenai harga bagi seleksi varian yang ditawarkan buat Proton X50.

Proton X50 Dilancarkan Secara Rasmi Dengan Harga Serendah RM79,200

Tonton Perlumbaan ‘Drag’ Antara Proton X50, BMW X1 Dan Honda HR-V


Lelaki Ini Kongsikan Keadaan Burger McDonald’s Yang Dibelinya 20 Tahun Yang Lalu

Pelik tetapi benar. Itulah situasi yang David Whipple hadapi apabila menemui kembali burger daging yang dibelinya di McDonald’s pada tahun Julai 1999.

David yang berasal dari Utah, Amerika Syarikat membeli burger berkenaan untuk satu eksperimen berkenaan enzim dan penguraian. Beliau kemudiannya menyimpan burger berkenaan di dalam kot baju dan terlupa tentang burger berkenaan. Burger berkenaan kekal tidak terusik sehingga ia ditemui semula pada tahun 2013.

David turut menyimpan resit sebagai bukti burger berkenaan dibelinya pada Julai 1999. Bagaimana keadaan burger berkenaan tersebut selepas 20 tahun? Menurut David, burger berkenaan berada dalam keadaan yang baik; cuma hirisan pickle di dalamnya sahaja yang sudah terurai.

David turut berkata burger berkenaan mempunyai bau yang tidak ubah seperti cardboard. Melihat daripada video ini, burger tersebut tidak ubah seperti burger yang baharu. Jika ditambah sos, adakah anda sanggup untuk memakannya?

Berikut merupakan resipi burger Prosperity McDonald’s yang anda boleh buat sendiri di rumah. Klik pada artikel di bawah.

Resipi ‘Beef Prosperity Burger’ Ala McDonald’s Yang Lazat Dan Mudah Anda Kena Cuba

Ketahui Sejarah Burger Sehingga Menjadi Kegemaran Orang Ramai Seluruh Dunia

Tidak Sempat Beli Kek, Burger Dipilih Sebagai Kejutan Untuk Sambut Hari Jadi Isteri


Lelaki Ini Kongsikan Kebenaran Mengenai Larangan Gabungkan Makanan Laut Dan Darat

Ada satu hari tu emak ada tanya. Boleh ke makan ayam ikan sama-sama. Adakah ianya baik untuk diet. Sebab emak ada dengar katanya tidak boleh campur makanan ini sekaligus.

Ikan jangan makan dengan daging. Telur tak boleh dengan ikan bilis. Ayam jangan campur dengan ikan. Dan seumpamanya. Pernahkah kalian dengar larangan agar tidak mencampurkan antara makanan laut dan darat? Dan kemudian ada juga sebahagian yang menisbahkan kepada baginda Nabi SAW.

Baik sebelum ke arah hukum agama, saya suka untuk kita merujuk pada konteks kesihatan dahulu. Apakah ia benar-benar membawa implikasi atau tidak. Secara umumnya menggabungkan makanan ini tidaklah menganggu diet, menyebabkan kegemukan sekiranya kuantitinya masih terkawal dan olah kualiti pemakanan masih baik.

Meskipun begitu, ada sebahagian individu yang mungkin telah dicadangkan oleh doktor atau dietitian mereka untuk berbuat demikian maka mereka hendaklah mengikuti cadangan tersebut. Ini mungkin disebabkan masalah kesihatan mereka atau kondisi semasa.

Baik itu dari kesihatan. Apakah dalam Islam mempunyai larangan ini? Setelah meneliti terhadap beberapa sumber kitab dan rujukan dari para guru maka tidak ada satu pun larangan khusus untuk gabungkan makanan laut atau darat sekaligus.

Bahkan di dalam nas hadith juga tidak ada nas yang menyebutkan larangan ini (bahkan hadith dhaif sekalipun) tidak ada. Oleh itu larangan ini tidak boleh menjadi sandaran kepada kita untuk Nabi SAW. Secara umum makanan dan minuman hukum asalnya adalah halal. Apa yang telah Allah halalkan pasti bermanfaat dan tidak berbahaya. Syaikh Abdurrahman bin Nashir As-Sa’di rahimahullah berkata,

“Agama dibangun atas dasar berbagai kemashlahatan. Mendatangkan mashlahat dan menolak berbagai keburukan”.

Apa yang mungkin diwar-warkan supaya tidak campurkan makanan darat dan laut secara serentak mungkin disebabkan adat dan budaya orang kita. Risau-risau ia berlebihan sehingga menyebabkan pembaziran.

Mungkin itulah tujuannya. Namun tidaklah sampai merosakkan diet, atau ditegah di dalam agama. Apa yang lebih jelas Nabi SAW ada bersabda berkenaan larangan makan berlebih-lebihan ini dengan hadith sebuah bermaksud “Tidak ada tempat yang diisi oleh anak keturunan Adam yang lebih buruk daripada perutnya. Cukuplah bagi anak keturunan Adam agar makan sekadar untuk menegakkan tulang sulbinya. Melainkan jika dia tidak dapat mengelak, maka isilah sepertiga untuk makanannya, sepertiga untuk minumannya dan sepertiga untuk nafasnya.” [Riwayat al-Tirmizi (2380)] (Hadith dinilai hasan sahih oleh Imam al-Tirmizi)

Jika kalian ingin gunakan hadith dan sandarkan kepada Nabi SAW berkenaan larangan makan berlebih-lebihan, maka boleh gunakan hadith ini. Begitulah.

Akhir sekali. Tidak ada satu pun larangan makanan darat dan laut tak boleh dimakan di dalam Al Quran mahupun Al Hadith. Makanlah ikut keperluan badan. Tidak berlebih-lebihan dan yang penting tujuannya ibadah. Moga ia memurnikan pemikiran kita dan memperbetulkan jalan fikir kita. Harapnya.

#RealDeal. Nak dapatkan handphone power 8GB RAM + 128GB Storage? Jom tonton video ini.


Lelaki Ini Kongsikan Kesan Startup Tempatan Terhadap Kemasukan Go-Jek Ke Malaysia

Gojek dah nak masuk Malaysia. Kabinet pon katanya dah bagi greenlight. Apa pendapat anda. Bagi saya baik dan juga kurang baik.

Kenapa baik? Sejak Uber dah keluar daripada market Malaysia, Grab hampir tiada persaingan dan menjadi monopoli dalam industri e-hailing. Grab masih ada persaingan dalam market sekarang seperti Mycar dan Maxim tapi tidak memberi saingan yang sengit sepertimana Uber dulu.

Bila berlaku monopoli, Grab boleh control market dan ini memberi kesan buruk kepada end-user. Dalam cerita monopoli, boleh ambil contoh Astro. Bila monopoli dihapuskan, banyak kebaikan untuk customer.

Gojek bermula sebagai Ojek di Indonesia. Ramai orang fikir, Gojek hanya sebuah e-hailing untuk motosikal. Sebenarnya Gojek lebih daripada itu. Gojek ini lebih kurang macam Meituan-Dianping di China, bertindak sebagai Lifestyle App atau e-commerce for services.

Antara service yang Gojek sediakan adalah GoCar (car e-hailing), GoRide (motorcycle e-hailing), GoFood (food delivery) dan GoLifestyle (massage and etc). Setakat ini kita dekat Malaysia ada Grab sebagai super app yang boleh digunakan untuk cari Grab dan order GrabFood. Bila Gojek masuk, ada satu option lagi untuk kita guna seharian. Selain itu jumlah pekerjaan akan bertambah. Banyak option yang akan ada untuk buat income tambahan selain daripada FoodPanda, Grab dan sewaktu dengannya.

Tapi masih ada perkara yang kurang. Di kawasan Lembah Klang, persaingan untuk delivery startup sangat sangat sengit sekarang. Apa akan jadi dengan local delivery atau runner startup kalau ‘jerung’ seperti Gojek masuk ke market Malaysia.

Antara local startup yang akan terkesan dengan kehadiran Gojek adalah seperti Matdespatch, BungkusIt, GetRunner, GoLog dan banyak lagi. Ada antara startup ini masih lagi merangkak mencari traction, mengembangkan pasaran. Dengan kemasukan Gojek, startup kecil mesti ada yang akan gulung tikar sebab tak dapat bergerak sama laju dengan startup besar. Sebut pasal e-hailing motosikal.

Dulu dah ada di Malaysia (Dego ride) tapi dengar cerita terpaksa tutup sebab salah disisi undang undang dan katanya tak selamat. Jika Gojek boleh apply e-hailing motor di Malaysia, memang satu ketidakadilan kepada local startup.

Kenapa kerajaan perlu bekerjasama dengan startup luar macam Gojek sedangkan banyak local startup yang ada potensi. Jika dapat bantuan serta sokongan daripada kerajaan, saya rasa ada local startup yang boleh pergi jauh dan setanding Grab dan Gojek. Kita dah kehilangan Grab kepada Singapura.

Kerajaan Indonesia dibawah kepimpinan Jokowi memberi sokongan penuh kepada local startup mereka seperti Gojek dan Bukalapak untuk pergi jauh dan terus berkembang. Sebut pasal startup unicorn, Singapura ada Grab, Indonesia ada Gojek, Travelola, Tokopedia dan Bukalapak, Malaysia? Negara lain berlumba lumba untuk wujudkan startup unicorn mereka sendiri. Negara kita macam mana? Kera dihutan dah pandai cari pisang, anak dirumah banyak yang tengah lapar, tolong-tolonglah susukan.

Akhir kata, support lah local startup. Betul, kemasukan Gojek akan membawa banyak peluang pekerjaan berkonsepkan crowdsourcing kepada masyarakat untuk mencari pendapatan tambahan dizaman ekonomi yang tidak menentu.

Bagi saya peluang pekerjaan itu okay tapi ianya lebih kepada memberi ‘ikan’ kepada masyarakat. Kenapa tidak bantu local startup dan jadikan local startup ini sebagai ‘joran’ atau ‘bot nelayan’ untuk meningkatkan ekonomi di negara terutama ekonomi dikalangan anak muda. Percayalah jika banyak local startup diberikan sokongan, banyak peluang pekerjaan yang boleh diwujudkan tanpa perlu bergantung kepada startup luar.


Lelaki Ini Kongsikan Mengapa Saiz Hidangan Makanan Rakyat Terengganu Tidak Besar

Seringkali apabila membeli hidangan makanan Rakyat Terengganu, pasti anda akan dapati saiz hidangan yang ditawarkan agak kecil dan sedikit berbanding saiz hidangan biasa.

Persoalan ini nampaknya turut menimbulkan persoalan buat seorang individu Facebook bernama Ali Imran ini. Berdasarkan pemerhatiannya berada di Kemasik, beliau kini kongsikan mengapa pada pendapat beliau saiz hidangan makanan di sini ditawarkan dalam saiz yang kecil. Berikut merupakan perkongsiannya.

Berkali-kali datang ke Terengganu, berkunjung ke gerai Nasi Dagang, Laksam mahupun Nasi Lemak saya perasan jumlah makanan yang diletak di dalam pinggan tidak sebanyak yang dimakan orang KL.

Sebab saya ikut cara permakanan saya, selalu sahaja saya minta nasi tambah, ikan lebih dan acar lebih. Bila makan memanglah kenyang, tapi ada semacam rasa tidak puas. Tak dapat dicari apa sebabnya.

Pagi ini saya makan di sebuah kedai kampung. Memang kedai ini jadi buruan orang di sini. Dalam pukul 6.30 pagi lepas subuh ia sudah penuh, pukul 8.00 pagi kalau kau masih bernasib baik, dapatlah makan apa-apa yang masih berlebih.

Dan kali ini saya cuba makan ikut cara orang tempatan. Jumlah nasi saya tak minta tambah, cuma ikan sahaja aku minta lebih. Sebab saya tak ada apa benda nak dikejar pagi ini, jadi makan pun santai sahaja dan barulah aku dapat rasakan nikmatnya.

Jumlah makanan sedikit, dimakan perlahan-lahan, kunyah lama-lama, dapat dinikmati setiap rasa. Nikmat kenyangnya, luar biasa. Sebenarnya saya dah niat kalau masih rasa lapar saya nak sambung makan laksam tetapi dia punya rasa kenyang sampaikan saya batalkan niat nak menambah.

Lalu saya fikir, kenapa orang di sini boleh makan begini. Harganya biasa-biasa tak murah tak mahal tapi saiznya kecil orang tak ‘complain’. Sebab saya tahu kalau di KL orang bayar harga makan memang diharapkan dapat porsi besar biar berbaloi dengan nilai wang.

Saya lihat gaya orang di sekitar meja. Orang kampung, orang berkeluarga, pekerja industri semuanya bercampur. Saya lihat suasana sekitar sini, gaya orang memandu, gaya orang bersembang dan keadaan masjidnya bagaimana. Lalu, saya simpulkan, orang Terengganu (atau setidaknya di Kemasik), hidup mereka sama sahaja dengan orang di KL.

Akan tetapi mereka lalui rutin harian dengan rentak yang berbeza. Di sini orang tetap masuk kerja ikut waktu pejabat, tetapi jalan nak ke pejabat cuma setakat 5 minit, paling-paling pun cuma 10 minit.

Di Kuala Lumpur sejam pun boleh jadi masih dalam kereta, baru nak sampai ruang parkir. Jadi mereka ada lebih masa untuk lalui sesuatu rutin dengan lebih tenang. Sebelum hantar anak ke sekolah masih boleh bawa makan di kedai dan bersembang.

Makan tak kejar apa, suap kecil-kecil, kunyah lama-lama, sedar tak sedar nikmat terasa, kenyang pun ada. Yang nak masuk loji dan kilang, masih sempat ambil gambar nasi dagang tambah sambal nasi lemak (ini makanan abang Petronas sebelah meja aku tadi) sebelum mula menyuap.

Pekedai melayan pelanggan macam kenal semua orang. Siap boleh perasan saya orang luar, boleh jadi sebab aku sebut ‘ikan’ dan bukan ‘ikang’. Pada umur menghampiri 40, dengan anak kecil dalam kotak pemikiranku selalu datang satu ‘soalang’.

“Duduk KL dalam hiruk-pikuk siang malang pagi petang, anak-anak nak main pun tak ada padang, sampai bila wahai Merang?”


Lelaki Ini Kongsikan Mengenai Pelaburan Diri Buat Anak-Anak Yang Ramai Perlu Contohi

Sudah lama saya perhati jiran saya ini. Jiran saya kaum Cina. Mula-mula segan mahu tanya, tetapi rasa ingin tahu itu ada.Sepanjang cuti sekolah ini, setiap hari van sekolah akan datang untuk ambil anaknya ke sekolah. Saya tahu sebab bunyi hon akan dibunyikan.

Seminggu 5 kali. Pukul 8 pagi hingga 11 pagi, pastinya sekolah swasta. Oleh sebab saya mahu tahu dan belajar sesuatu, saya tegur dia sewaktu dia sedang membasuh kereta. Selepas berbual biasa, saya terus bertanyakan perihal anaknya.

Katanya, memàng mereka hantar anak ke sekolah walau musim cuti. Duduk rumah pun asyik main tak tentu. Di sekolah bukan belajar sahaja, ada aktiviti untuk bakat. Anaknya berumur 6 tahun bahkan semua anaknya dia buat macam itu. Saya tanya kos perbelanjaan dan dia senyum saja.

“Azam, kami sanggup makan bubur asal anak jadi pandai. Kereta ini pun sudah habis bayar. Dalam rumah saya kosong sahaja. Rumah memang mahal sebab tempat di sini bagus untuk pelaburan. Awak berbelanja habis beli barang mahu pakai berapa tahun?

Azam beli perabot mahal, dua tiga tahun sudah tukar. Harga bukan makin naik, dan pastinya Azam beli mahal untuk diguna pakai sampai reput. Bestkah? Beli biasa sahaja nanti rosak cepat tukar baru. Itupun jika perlu sahaja. Tidak perlu tidak payah beli, utamakan anak-anak.

Kita kena tahu apa perlu dan apa kita hendak. Bukan semua kita hendak itu perlu. Azam kena pandai bezakan. Nanti membazir. Itu satu pelaburan.” Sambungnya lagi, “Kereta perlu ada 2. 1 pakai hari-hari. Cari kos maintenance rendah. 1 lagi mahal sikit tak apa. Itu untuk jalan jauh. Bukan selalu. Jadi sekali servis memang mahal cuma bukan selalu”

Anak-anaknya dihantar ke kelas berenang, ping-pong dan macam-macam lagi. ‘Have fun‘ kata dia. Nanti dia pandai ilmu saja tapi jadi budak pendiam. Takut jumpa orang sebab tidak ada sosial dan kemahiran. Buat itu ini tidak pandai. Bijak saja tidak cukup zaman sekarang.

“Anak kita memang kena ada sijil SPM. Lepas itu kita sudah tetapkan siapa anak kita mahu jadi. Ambil itu belajar yang principal. Kemahiran matematik itu mesti. Pergi hantar ‘private class‘. Belajar asas ‘education‘ untuk bidang anak kita mahu jadi apa nanti”

Sungguh saya terkesan pelaburan diri mereka. Sanggup makan bubur dan belanja duit kepada yang sepatutnya. Saya teringat semasa isteri ambil ACCA (the Association of Chartered Certified Accountants), hanya dia seorang saja perempuan Melayu. Pelajar lain masih muda daripadanya dan ada yang baru habis SPM (semua bangsa lain).

Mereka pakai biasa-biasa saja. Air masak terisi dalam botol besar memang tidak boleh tinggal dan makan di rumah. Bila ditanya, katanya “kita tak suka lambat”. “Sekolah dan sijil itu memang wajib ada. Tapi lepas itu kita belajar apa kita mahu jadi dan habiskan cepat. Mahal pun tidak apa. Kami kurang dapat bantuan. Pakcik, makcik semua tolong bagi duit.

Nanti habis belajar bukan terus jadi bos. Kita pandai pun kena mula kerja daripada level kuli. Cari pengalaman. Tapi tidak akan kerja dengan orang sampai mati. Buka bisnes dan cari duit banyak-banyak untuk tolong anak-anak pakcik, makcik yang bagi kita pinjam duit dulu”. Memang boleh dicontohi sikap dan komitmen ini.

#RealDeal. Nak dapatkan handphone power 8GB RAM + 128GB Storage? Jom tonton video ini.


63 Kanak-Kanak Jatuh Sakit, Coklat Kinder Suprise Cetuskan Wabak Salmonella Di Eropah

Pengeluar coklat Ferrero telah mengeluarkan permohonan maaf selepas beberapa Kinder Eggs yang dihasilkan oleh syarikat terbabit terpaksa dipulangkan semula ke kilang selepas mempunyai hubung kait dengan wabak salmonella, lapor Reuters.

Siasatan yang diketuai oleh Lembaga Keselamatan Kesihatan UK dan organisasi kesihatan awam kebangsaan telah menemui hubungan antara telur Kinder Surprise dan wabak salmonella yang terjadi di negara terbabit. Wabak itu dilaporkan telah memberi kesan kepada hampir 63 orang dengan majoritinya adalah kanak-kanak di bawah umur 5 tahun.

Pusat Pencegahan dan Kawalan Penyakit Eropah (ECDC) dan Pihak Berkuasa Keselamatan Makanan Eropah juga telah mencadangkan bahawa wabak yang dibawa oleh makanan yang ditularkan di pelbagai negara disebabkan oleh produk coklat tersebut.

Sistem Makluman Pantas untuk Makanan dan Suapan mengeluarkan pemberitahuan, memberi amaran bahawa kes salmonella telah dikesan di Perancis, Jerman, Sweden dan Belanda. Bagaimanapun mesej ini telah dialih keluar daripada pandangan umum ketika siasatan diteruskan.

Sebagai tindak balas, Ferrero, yang memiliki Kinder, mengumumkan akan memanggil semula sebahagian daripada produk Kinder Surprise sebagai langkah berjaga-jaga sementara siasatan akan diteruskan.

Khususnya, syarikat itu menarik balik Kinder Surprise 20 gram telur tunggal dan 20 gram x 3 yang dihasilkan di Belgium dengan tarikh luput antara 11 Julai dan 7 Oktober tahun ini.

Sementara itu, Ferrero menyatakan bahawa setakat ini tiada produk Kinder lain yang dikeluarkan ke pasaran dari kilang ini telah diuji positif salmonella dan tiada aduan pengguna telah dilaporkan.

Ferrero turut menekankan dalam kenyataan mereka, “Jika anda telah membeli produk di atas, diminta untuk jangan makan.”

Syarikat itu meminta pengguna menghubungi perkhidmatan pelanggan Ferrero untuk bayaran balik penuh.

Agensi Piawaian Makanan UK mengeluarkan amaran makanan pada hari Sabtu, mencadangkan agar orang ramai mengelak daripada membeli atau memakan produk Kinder Surprise dengan tarikh luput tertentu.

Agensi itu memberi amaran bahawa produk itu mungkin tercemar dengan salmonella, yang menyebabkan gejala seperti demam, cirit-birit dan kekejangan perut.

Pakar kesan ‘wabak zombie’ di Kanada, dakwa mampu menjangkiti manusia. Rujuk pautan di bawah untuk membaca.

Pakar Kesan ‘Wabak Zombie’ Di Kanada, Dakwa Mampu Menjangkiti Manusia

G4 Dikesan Di China, Wabak Selsema Babi Jenis Baru Yang Berpotensi Jadi Pandemik

Coronavirus Sudah Diramal Terjadi Sejak 39 Tahun Yang Lalu?